Илмий: География фанининг инсон ҳаёти ва фаолиятидаги ўрни ҳамда ҳозирги замон географияси моҳияти тўғрисида тасаввурлар ҳосил қилиш.Янги мавзу “ Сариарқа ” тоғли ўлкаси билан таништириш. Ривожлантирувчи: Ўқувчиларда мустақил фикр юритишни, олган билимларини ҳаёт билан боғлай олишларини, илмий дунёқарашларини шакллантириш. Ўқувчиларнинг оғзаки нутқини ўстириш.\nТарбиявий: Фанга бўлган муносабатларини ўзгартириш.Она Ватанга меҳр- мухаббат уйготиш. Миллий урф-одатимизни қадрлаш, ҳурматлаш руҳида тарбиялаш.\nДарс ўтиш усуллари: тушунтириш, мулоқат, савол-жавоб,\nДарс жихози: Карта,тест,слайд,расм,контур карта,расмлар...\nДарснинг тури: аралаш; савол-жавоб\nСинфнинг дарсга тайёргарлигини ва ўқувчиларда география дарсига қизиқиш уйготиш\nРазминка: Мана улкамизга фасллар келинчаги Бахор фасли ташриф буюрди! Шу гузал фаслнинг хуснига хусн кўшган Наврўз байрами -янгиланиш, покланиш байрами бизнинг ўлкамиз бўйлаб кезмокда. Демак, барчамизнинг кайфиятимиз жуда чог. Ўқувчилар биз қандай ўлкада яшаяпмиз: Мустақил Қозогистонда. Ана энди навбатни сиёсий дақиқага берамиз.\nҲозир синф активлари сиёсий дақиқа ўткизади.\nВатанимиз: Қозогистон Юртбошимиз: Нурсултон Назарбаев\nКелажагимиз: Таянамиз 2050 дастурига\nМаксадимиз: Аъло ўқиш\nОрзуимиз: Ватанга ҳизмат қилиш\nМустақил юртимсан, буюк юртимсан Чаманзор богларга бўлик юртимсан Элим деб, юртим деб ёниб яшаймиз,\nТупроғини кўзга суртиб яшаймиз.\n1,2,3 жаму - жам бўламиз.\nЭнди дарсни бошлаймиз.\nШунинг билан дарсимизни «Сонлар тилга кирганда» деб номланган этапимиз билан бошлаймиз.\nСонлар тилга кирганда\nЮртбошимиз Н.Назарбаев айтганидек “Бирлигимиз ярашган элмиз” деб бежиз айтмаган. Демак, бирликда гап кўп. Бугунги дарсимизда биология дарсидагидек “бир киши хамма учун, хамма бир киши учун” шеоризни давом э остида дарсим эттирамиз.\n2- этап Географик диктант\n1 .Бетпақдаланинг энг баланд жойи------------\n2.Бетпақдала чўлиниг иқлими—............ -........\nЗ.Энг совук ойи.......................................... -......\n4.Энг иссиқ ойи................. ................... ...............\nҚумлар орасида қандай дарахт ўсади---------\nБетпақдала фаунасини сақлашда нима ташкил этилган....................\nХулоса баҳолаш. Гурухдан битта уқувчи изоҳ беради.\nУқувчилар ўтилган мавзу бўйича изоҳлайди.\nБ Е ТПАҚДАЛА\nБ - Энг баланд жойи Е - Ер майдони\nТ - Тупроғи\nП - Паст жойи\nА - Артизонлари\nҚ - Қирлари\nД - Дарахти\nА - Атмосфераси\nЛ - Литосфераси\nА - Ажойиботлари Хулоса баҳолаш.\nИнсон - табиат фарзанди. Табиат бизни ўраб турган олам. Инсон табиатсиз хаёт кечиролмайди. Шу ўринда инсоннинг чексиз харакатлари туфайли габиатга тасири кўп. Хозиргина ўзингиз айтганигиздек Бетрақдала чўлидаги табиатга назар ташлаган холда ўсимликларнинг камайиши ачинарли хол. Битта дарахт кессанг мингта кўчат эк деган дона халқимиз. Шунинг учун мана бахор фасли сиз ўқувчилар табиатга ўз хиссангизни дарахт экиб ўз мактабингизни ободонлаштиришда самарали меҳнат қиласиз деган умитдаман.\nТонг ажойиб бир пайт , тенги йўқ ҳусн,\nГўзал табиатнинг дилбар лавҳаси...\nЙил—китоб, ҳар кундуз-ундан бир варақ,\nТонг эса варақнинг гул сарлавҳаси.\nТабиат саҳарда мисли бир ғунча,\nТонг эса ғунчанинг очилган чоғи.\nҚозоғистоннинг келажаги ёшлар қолида деб Юртбошимиз айтканидек бу синфда иқтидорли уқувчилар кўп. Уларга янги мавзуни олдиндан таёрлаб келишга берилган\nЯнги мавзу: “САРИАРҚА”\n(Саволлар орқали мавзуни очиш) видеоси “Жигсо” методи ёки “Зигзаг” .\nСинфни уч гурухга бўлиб, янги мавзуни ёритиш учун синф ўқувчиларига топшириқ берилади. Гурухларни ўқитувчи “Географлар”, “Геоморфологлар”, “Иқлимшунос” лар деб навбат берилади.\nХар кандай худуд ҳақида маълумот олишда нимадан бошлаймиз?\nГеографик ўрни: Сариарқа ............ Республикамизнинг марказий ҳамда шарқий\nкисмини эгаллаб ётибди.Ер рельефининг ташқи кўринишига қараб Козоғистонинг паст тоғлари деб атайдилар.\nСариарка шимолида Ғарбий Сибирь текислигидан бошланиб, жанубда Бетпақдала билан Балкаш кўлигача, ғарбда Тўргай устюртидан бошланиб, шаркда Тарбагатай тоғи билан Зайсан кўлларигача 1200 километр, шарқда 400 километргача чўзилиб ётибди.Ялпи майдони тахминан 1млн.кв.км. Сариарқанинг ғарбий ва шимолий-ғарб кисми каледон,шарқий қисми Герцен тоғ бурмаланиши даврида вужудга келган.Сариарқанинг рельефи қир ва ботиқлар билан дарё водийлари билан,курук дарё ўзанлари билан, жилға сойлари билан ер юзига чикиб турувчи сизот сувлари билан, баъзи жойлари берк ботиқлар билан,кўл сойлари билан ажралиб туради.\nСариарканинг шарқий қисмида баландлик минтақалари кўзга ташланадиган ясси тоғлари бор.\nУлар: Кешунбай 1559 Қўнғиртемирли 1369, ҚорқаралиМОЗ, Кент 1469,\nЖакси Абрали ИОО.Сариарқанинг энг баланд жойи—Оқсаран ясси гоги 1509м.\nҚоркарали тоғ тизмасида жойлашган.\nСариарқа— фойдали қазилмаларга бой. Қараганда тош кўмирини биринчи бўлиб 1833 йили,чўпон ҳамда кон илмини билимдони А.Байжанов очган. Қарағанда кўмир конидан казиб олинадиган тошкўмир заҳираси ва сифати Сариарқани оламга танитди.\nҚарағанда шахари хақида маълумот.\nАстана шахари хақида маълумот.\nБиз бугунги “Сариарка” мавзусида Қозоқистон республикамизнинг марказий кисмида жойлашган паст тогли ўлкамиз ҳақида маълумот йигдик. Ғарбида Торғай шаркида Савур-Тарбагатай, шимолида Ғарбий Сибир текислигидан бошланип жанубда Бетпакдала билан Балхаш кўлигача катта ўлка экаллигига далиллар келтирдик. Бу ўлка фойдали қазилмаларга бой. Табиат зоналари икки зонани эгаллайди. Қиши совуқ, ёзи қурук, иссиқ.\nСариаркада кўллар кўп, энг йирик Иртиш Караганди канали чучуч суви билан тамиллаш мақсадида қурилган. Усимликлар ва хайвонат ажойиб шунинг учун, бу ерда табиатни қўриқлаш мақсадида 1968 йили Қўрғалжин қўриқхонаси курилган.\nДарсни мустахкамлаш: ўзингизни текширинг.\nКим билимдон, ким чақкон.\n1. Сариарқанинг энг баланд нуқтаси.\nA) Музтау Б) Кешунбай\n2. Сариарқанинг тупроғи.\nA) Қара, кўнгир, кизғиш.\nБ) Сур, каштан.\nB) Қизил, қора.\n3. Сариарқа қандай фойдали казилмаларга бой?\nA) мис, кўрғошин, кўмир, гемир, марганец.\nБ) олтин, нефт, газ, боксит.\nB) титан, молибден, олтин.\n4. Иқлими қандай?\nA) Арктик, совуқ.\nБ) кескин континентал, курук.\nB) нам мўътадил\n5. Қорғалжин қўриқхонаси нечанчи йили қурилган?\nA) 1980 Б)1968\nЗта корзинкага гуллар ва парашют толдирилади. Гурухлар рағбатлантирил ади.\nУйга вазифа: &41 “Сариарқа” мавзусини ўкиб, 200-бетдаги саволларга жавоб бериш.Картага табиатини тасвирлаб келиш.


Носир Хисрав (1004-1088) | www.ziyouz.uz\nБош саҳифа Илм ва фанТарихМаънавият юлдузлариНосир Хисрав (1004-1088)\nМарказий Осиё маданиятининг улуғ донишманди ва мутафаккири Носир Хисрав Қобадиёнда 1004 йилда туғилган. Унинг аждодлари ўз даврининг обрўли, давлатманд кишиларидан ҳисобланган. Амударё билан карвон йўли кесишган жойдаги бу шаҳар XI асрларда фақат қишлоқ хўжалик маҳсулотлари билангина машҳур бўлмай, балки савдо-сотиқ ҳамда ҳунармандчилик ҳам тараққий топган жой эди. Қобадиённинг қолдиқлари ҳозир Тожикистоннинг Носир Хисрав шаҳри чеккасидадир.\nУнинг номи Абумуиниддин Носир, отасининг номи эса Хисрав бўлиб, шеърларида «Ҳужжат» тахаллусини қўллаган. Носир Хисрав замон анъанасига кўра, бошланғич маьлумотни туғилган жойида олди, кейинчалик Марв, Балх мадрасаларида таҳсилни давом эттирди, диний, дунёвий билимларни эгаллади. У Қобадиён, Марв, Балхни ўз шаҳри ҳисоблаган ва «Сафарнома» асарида «Абумуиниддин Носир Хисрав Марвозий ва Қобадиёний номлари билан таниқлидир», — деб ёзади. Адабиёт ва илм оламида Носир Хисрав унвони билан танилган адиб ёшлигидаёқ қатор тиллар ва фанларни (ал-жабр, муқобала, ҳандаса, мантиқ, нужум, ҳайъат, тиббиёт, тиб, фалсафа, фиқҳ, тарих, калом, мусиқа, аруз ва бошқалар) пишиқ ўрганган. Мутафаккирнинг асарларида бу ҳақида қизиқарли маълумот ва лавҳаларни ўқиш мумкин.\nНосир Хисрав бу даврда улуғ ватандошлари Абу Али ибн Сино, Форобий асарларини чуқур ўрганади ҳамда бутун умрга уларнинг содиқ шогирди ва давомчиси бўлиб қолади. Бундан ташкари, у кадим дунё файласуфлари Сократ, Платон, Аристотель таълимотини ўрганиш билан шуғулланади.\nНосир Хисрав дунёқарашининг шаклланиши, ўша замон илму маданияти дурдоналаридан баҳраманд бўлишидаунинг Миср, Шом, Ироқ, Қоҳира, Искандария, Дамашқ, Басра, Ҳижоз, Ҳалаб, Макка, Мадина, Озарбайжон, Арманистон, Фаластин, Эрон, Туркистон ва Ҳиндистон шаҳарлари бўйлаб қилган сафарлари муҳим аҳамият касб этди. Улкан адиб қайси шаҳарда бўлмасин, унинг диққатини ўша юртнинг улуғ шахслари, олиму шоирлари ўзига жалб этган ва ўша донишмандлар билан мулоқотда бўлган. Чунончи, Носир Хисрав 1045 йилда Қоҳира шаҳрида карматлар, яъни исмоилия диний мазҳаби билан яқиндан танишади.\nМанбаларнинг шаҳодатига кўра, Носир Хисрав маълум муддат ғазнавий ҳукмдорлардан Султон Маҳмуд Ғазнавий ва унинг ўғли Масъуд салтанати даврида расмий лавозимларда фаолият кўрсатади. Унинг салжуқийлар дарборида хизматда бўлганлиги хусусида ҳам айрим ишоралар сақланган. Бироқ сарой муҳитининг аянчли манзаралари истеъдодли шоирга манзур тушмади. Айниқса, амалдору мулозимлар, руҳонийлару манфаатпараст шоирларнинг нафс учун паст кетишлари, ҳар қандай разилликларга тайёр туришлари, авжига чиққан мадҳиябозликлар Носир Хисрав қўзини очди. Унинг шеърияти ва илмий қарашларида танқиднинг кучайишига замин яратди. Ана шу омиллар унинг маънавий дунёсида бурилиш ясади, у ҳақиқат излаш ва халқ хизмати учун ижодий, фикрий изланиш билан шуғулланишга киришди.\nНосир Хисрав сарой аҳли, реакцион кучлар қувғинидан қочиб умрининг сўнгти 20 йилини Юмғонда ўтказди ва кўп асарларини Юмғонда (Бадахшондаги қишлоқлардан бири) ижод этди. Унинг салкам чорак асрлик умри шу ерда ўтди ва ўша ерда 1088 йилда вафот этди. Носир Хисравнинг қабри ҳам шу жойдадир. Кейинчалик бу табаррук маскан шоир ижоди ихлосмандларининг зиёратгоҳига айланди.\nНосир Хисравнинг оилавий ҳаётига доир аниқ маълумотларга эга эмасмиз. Манбаларда бу ҳакда ҳеч қандай далиллар учрамайди. Унинг сарсон-саргардонликда ўтган умри, тазйиқу таъқиб этишлар, қувғиндаги йиллар алломанинг уйланиши, бола-чақа кўришига имкон бермаган кўринади.\nНосир Хисрав адабий, илмий, фалсафий, ҳикматий асар ва рисолаларини ўша давр анъанасига кўра, дарий ва араб тилларида яратди. Бизгача мутафаккирнинг иккита шеърлар девони (бири форсий, иккинчиси араб тилида), «Рушноинома», «Саодатнома» маснавийлари, «Зодул-мусофирин», «Хон-ул-ихвон», «Дин важҳи», «Бўстон ул-уқул», «Жомеъ ул-ҳикматайн» каби маънавий-диний асарлари, тўқсон икки фалсафий, мантиқий саволларга жавоб усулида ёзилган насрий рисола ва машҳур «Сафарнома»си етиб келган.\nНосир Хисравнинг форс тилидаги шеърлар девони диний-мазҳабий, фалсафий, ижтимоий-ахлоқий ва ишқу ошиқлик баҳсига бағишланган қасида, ғазал, рубоий, фарз, қитьа сингари жанр намуналаридан иборатдир. Девондаги шеърлар 11000 байтни ташкил этади.\n«Рушноинома» — ихчам маснавий бўлиб, 592 байтдан иборат. Асарда донишманднинг диний, фалсафий, маърифий, ижтимоий-ахлоқий қарашлари рангин мисраларда юксак шоирона назокат ила куйланади.\n«Саодатнома» уч юз байтдан иборат бўлиб, унда «Рушноинома»даги айрим масалалар такрорланган. Шунингдек, бир қатор фалсафий-ахлоқий муаммолар ўз ривожини топган.\nНосир Хисрав ўзининг маънавий ҳаёти, диний-фалсафий дунёқараши жаҳатидан ботиния ва исмоилия мазҳабининг издоши ва ҳаким-устозларидандир. Исмоилия фирқалари ягона-ботиния атамаси билан юритилади. Мазкур диний-фалсафий мазҳаб Қуръоннинг (ички) маъносига тарафдор. Ботинийлар қарашига кўра, «Қуръон»ни ҳазрати Али ибн Абутолиб ва унинг дўсту суҳбатдошлари ҳақиқий маъносини биладилар. Мазкур мазҳаб аҳли таълимотига кўра, Худо оламнинг мабдаъи, асл вужудидир ва инсон ақли-ла Худони билиб олишга қодир эмас. Инсон ўз ақли билан Мутлақ вужуднинг ташқи зоҳирий томони — кулл ақлни билиб олиши мумкин. Кулл ақл Худодан ажралган, тажаллий этган руҳий моҳиятдир. Кулл ақлдан эса жаҳоний жон ёки нафси кулл, унинг оқибати сифатида жисмоний олам, ундаги мавжудотлар вужудга келган. Инсон ноқис жону ақлга эга, комиллашиш учун у покланиши лозим. Мутлақ вужудга етишиш учун йўлловчи шариат, тариқат, маърифат ва ҳақиқат босқичларини босиб ўтиб, ҳақиқий — абадий олам — Худойи таоло васлига ета олади.\nНосир Хисрав мазкур ботиния — исмоилия мазҳабининг асосчиларидан ҳисобланади. У «Рушноинома» асарининг «Тавҳид» бобида ўз ақидасини баён этиб ёзадики, Худои таоло яккаю ягонадир, унга шерик йўқ, унинг аввали ва охири йўқ. Инсон Худони фикру андиша ила жисмоний кўз ҳиссиётлари орқали била олмайди. Фақат руҳий кўз, қалб кўзи билангина мушоҳада этиши — кўриши мумкин.\nМутафаккир ўзига маслакдош шайхлар нуқтаи назарини маъқуллаб қолмасдан, уни ривожлантиради. Носир Хисрав талқинига биноан инсон Худони ва Коинотни билиб олишни ўзлигини билиб олишдан бошламоғи лозим. Зеро вужудликнинг бир неча жиҳатлари мавжуд. Инсон дастлаб ўзлигининг ҳақиқий ва ўзгарувчан жисмий-моддий жиҳатларини ақли билан фарқлаб олиши даркор.\nНосир Хисрав замонасининг етук маънавий-руҳий арбоби сифатида инсонда аслий-илоҳий жиҳат борлиги ва у ўз ҳақиқатини билиб олишга қодир эканлигини таъкидлайди. Бунинг учун инсон ҳаётини беҳуда ўтказмаслиги, аслига етиш учун саъй-ҳаракат қилиши, илм эгаллаши ва моддий эҳтиёж гирдобига тушмасликка даъват этади. Носир Хисрав асосий диққатни инсоннинг покланиш жараёнига қаратади. Унингча, инсон ўз асли-илоҳий руҳга қайта қўшилиши учун ўзининг ҳақикати, адабиятини англаб етиши, ўз-ўзини такмил эта билиши, ахлоқини соф тутиши, поклаши лозим. Бунинг учун ғайри инсоний ҳаракатлардан сақланиш, ғарибу ғураболар қалбига озор етказмасликнинг ўзи кифоядир.\nЎтмишдошлари анъанасини давом эттирган шоир, одамларни фазилатли, хуш феъл-атворли қилиб шакллантиришда тарбия ҳиссасининг беқиёс эканлигига урғу беради. Шундан бўлса керак, аллома асарларида ахлоқий панду насиҳатлар, ҳикоят ва қиссаларга кенг ўрин берилади. Унинг шундай уринишларини «Ахлоқи ҳамида ва замима» сарлавҳали шеъри мисолида ҳам яққол кўриш мумкин.\nИнсонни иккига ажратган файласуф шоир унинг ахлоқига ҳам худди шундай муносабатда бўлади. Аслида одамнинг ёмони бўлмайди. Ёмон тарбия кўрган, феълу атвори яхши ёхуд нолойиқ инсонлар бўлиши мумкин. Бас шундай экан, асосий диққат ахлоқий тарбия муаммоларига қаратилмоғи лозим.\nНосир Хисравнинг маънавий мероси панду ҳикмат бобида улкан хазинани эслатади. Унинг катта-ю кичик асарларида ахлоқий қарашлар марказий ўрин тутади. Унингча, ёмон билан яхши, хайру саховат ва бахиллик орасидаги фарқни ажрата билиш учун инсон, биринчи галда, ўзлигини яхши англаб олиши лозим.\nҲакимнинг бир қатор ахлоқий қарашлари умуминсоний, умумбашарий аҳамиятга эгадир. Жумладан, буюк мутафаккирнинг ғаразлик билан беҳад молу мулкка берилмаслик, ўтар дунёнинг юзаки хурсандчиликларига ҳирсу ҳавас қўймасликка даъвати барча даврлар, элу элатлар учун бирдай манфаат касб этади.\nМўътабар донишманд ижодидаги умумбашарий маънавий кадриятлардан яна бири ўзгаларга нисбатан адолатли, инсофли бўлиш, қашшоқу нотавон, жисмоний жиҳатдан заифлашганларга раҳму шафқат кўрсатиш, бошқаларнинг гуноҳини кечириш каби юксак ғоя ва насиҳатлардир. Улуғ шоир худди шундай чақириқ руҳи билан мансабдорларга мурожаат қилади, уларни ўз қўл остидаги меҳнат аҳлига нисбатан раҳму шафқатли, меҳрибон бўлишга даъват этувчи мисраларни ёзади.\n«Маънавий жиҳатдан улғаймоқчи бўлсанг, мартабангни юқори кўтаришни истасанг, жаҳоннинг улуғларига яқинлашишни хоҳласанг илм ўрган, ақлу идрокингни такомиллаштир», — дейди доно шоир. Чунки айни ўша фазилатлар инсонни улуғлик поғонасига кўтаради, улар маънавий жиҳатдан уч турга — Пайғамбар, авлиёлар ва ҳакиму доноларга бўлинади. Илму ақл одамни ҳақиқий инсон рутбасига эриштирса, нодонлик эса уни одамийлик даражасидан четлаштиради.\nИлғор мутафаккир илм ўрганишгагина эмас, уни тарғиб, ташвиқ қилишга, илм толибларига, уни қидирувчиларга етказиш ке-раклигига алоҳида эътибор беради:\nЎзингни илм бирла безатгил,\nФақат кимхоб кийган эмасдир гўзал.\nУ илмни жон ичидаги гавҳар деб атайди:\nАқл билган ҳама гавҳарлар аро,\nИлмдан яхши кимё йўқдир асло.\nНосир Хисравнинг фикрича, киши дилига таскин бергувчи, уни бу дунёда шоду хуррам қилгувчи ҳам илм:\nАгар хуррамлик истарсен, сўроқла илм ила ҳикмат,\nЎшанда илму донишдин олурсан мевайи ҳожат.\nУнинг «илм» тушунчаси фақат диний илмлар билан чегараланиб қолмай, балки бутун дунёвий билимларни ўз ичига олади. Унинг фикрича: «Кишилар орасида ақллилари ақлий лаззатга интилади. Шундагина у умумий лаззатга эришади. Бу лаззат манбаи тоғлиқ оламдир… Фақат одам илм ўрганишдан лаззат топади, бу ҳис ҳайвонларда йўқ, илмнинг ҳар бир поғонаси яна юқорироқ поғонага олиб келади, демак, билимнинг чегараси йўқ», — деб ёзади Носир Хисрав «Зод ул-мусофирин» («Сафар қилувчилар йўл анжоми») деган китобида.\nНосир Хисрав маънавий бисотида ижтимоий ҳаёт, давлат тузилиши, амалдору ҳокимлар фаолияти, уларнинг фуқароларга муносабати ҳақида ҳам қимматли фикру мулоҳазалар кўзга ташланади. Ўтмишда фаолият кўрсатган талай файласуф ва мутафаккирлар сингари у ҳам маърифатли, адолатпарвар шоҳу ҳокимлар тарафдори эди. Табиатан адолат ва инсоф тарафдори бўлган донишманд шоир «Саодатнома» маснавийсида меҳнат аҳлини, хусусан деҳқонларни самимий муҳаббат билан шарафлайди. Улар мадҳида оташин мисралар яратади.\nМутафаккир шоир деҳқон касбига, унинг бунёдкорона меҳнатига юксак баҳо беради. Зероки, улар туфайли олам обод. Уларнинг машаққатли меҳнати шарофати ила халқ ризқу рўзи ҳамиша муҳайёдур. Носир Хисрав нигоҳида улар жаннатдан жой олишга сазовордирлар. Чунки улар ҳаётнинг сақловчилари ва яратувчилари ҳисобланади:\nЖаҳоннинг шодлигин боиси деҳқон,\nУнинг бирла экинзор, боғу бўстон.\nБу ишдин яхши, оламда не бордур,\nОдам наслига бу иш ёдгордур…\nЖафокаш, паҳлавон меҳнат чекодур,\nТўкиб тер, барчанинг ризқин экодур.\nДеҳқонлардан кейинги ўринда касб-ҳунар эгалари туради. Улуғ шоир бу тоифа аҳлини хушбахт одамлар ҳисоблайди. Ҳунар, касб эгаси ҳам худди деҳқон сингари яратувчи-сониълар сирасига мансубдир. Халқ эҳтиёжи улар санъати, ижодий меҳнати-ла таъминланади:\nКосибдан шоду ҳуррам йўқ жаҳонда,\nҲунардин яхши дур ҳам йўқ жаҳонда…\nАрзир унинг бўлса боши осмонда,\nУлсиз яшай олмас шоҳ ҳам жаҳонда.\nШоир орзусича, фозил ҳукмдор фуқаро-раиятни доимо ўз муҳофазасига олади. Мамлакатни адлу инсофла бошқаради. Ҳар қандай тадбирни вазирлар муҳокамасига, «кенкош» — машварат мажлисида кўриб, маъқуллангандан кейингина фармон сифатида эълон қилади. Ҳукмдорларнинг бундай адолатли бошқаруви туфайли мамлакат обод, унинг халқи эса фаровон яшайди, бир-бирига меҳрибонлик билан муносабатда бўлади. Юртда ҳашар уюштириш воситасида боғ-роғлар яратади. Жамоа аҳли шароб истеъмол қилмайди. Бундай давлатда виждон эркинлиги барқарор ҳукм суради. Диний фарзлар ихтиёрий бажарилади. Юрт фуқаролари ислом динига эътиқодли ва Муҳаммад Мустафонинг пайғамбарлигига иқрордурлар. Айтилганлар билан бир қаторда, донишманд шоир «Мулук ва умаро мазаммати тўғрисида», «Ёмон нафс ва риёкорлар ҳақида» сарлавҳали шеърларида ноинсоф, адолатсиз, мағрурланган, раият, илм-фан, меҳнат аҳлига ёмон муомала-муносабат қилувчи, порахўр, бемаърифат, жоҳил, зулму жабрдан ҳузур қилувчи ҳоким ва амалдорлар фаолиятини қаттиқ қоралайди. Шоир таъбирича, бундай инсонлардан ит шарафлироқдир. Ўша жоҳиллар ўз жисмоний кайфу роҳатлари учун қашшоқ камбағалларни хонавайрон қилишдан уялмайдилар. Бундай муфтхўр ва хасис мулозимлар қарғишга учрагани учун ҳам уларнинг мол-бойликлари баракасиз, ҳаром.\nУлуғ шоирнинг талаи панду насиҳатларида одамларни ранжитмаслик, уларга озор бермаслик ибратли мулоҳазалар ўртага ташланади. Бироқ ҳукм аҳли рафторининг қуюшқондан чиқиши шоирни беҳад ғазаблантиради. Шундан бўлса керак, унинг ўзи ҳам ошкора танқидга ўтади ва зулму ситамкорларнинг амалий фаолиятини бўрининг тажовузкорлигига ўхшатади.\nАллома шоирнинг кўпчилик асарларида одамлар юксак одамийлик сифат ва фазилатларига даъват этилади. У инсонлараро ўзаро ҳурмат, самимият қарор топиши тарафдори эди.\nДарвоқе, аҳиллик, адлу амният, меҳру оқибат, ўзаро итгифоқ устувор бўлган юртда зулмат чекинади, инсон шарафи юксак улуғланади, ўзаро низолар йўқолади, инсон инсоннинг жонига қасд қилмайди. Ана шундай улуғ инсонсеварлик ғоялари туфайли Носир Хисрав бизга замондошдир.\nЭй, мардум зодаи, бо мардуми бош,\nЧи бошад дев будан, одамй бош!\nЭй, инсон авлоди сен, инсонийлик билан бўл,\nНимадур дев бўлиш, одамий бўл!\nНосир Хисравнинг илм-фанни, инсонни, меҳнатни, касб-ҳунарни улуғловчи, адолатсизликнинг ҳар қандай кўринишини қораловчи мероси сўнгги авлодлар маънавий юксалиши учун муҳим озуқа бўлди, у халқнинг севимли шоир ва мутафаккирига айланиб кетди.\nНосир Хисрав ижоди Марказий Осиёдан чиққан донишманд, мутафаккирлар ижодининг ниҳоятда ранг-баранг, умуминсоний бўёқларга бой эканлигини яна бир бор исботлайди.\nфалс. ф.д. М. Болтаев\n Шоислом Шомуҳамедовнинг «Форс-тожик адабиёти классиклари» китобидан олинди. Т., 1963, 71—72-бетлар.\n Ўша китобдан 80—81-бетлар.\n← Аввалги Аввалги Даниель Дефо. Робинзон Крузонинг ҳаёти ва ажойиб саргузаштлари\nКейинги → Кейинги: Ҳисао Коматцу. Уч жадидчи ва ўзгарган дунё


Метеоризм корин дамланиши ва каппайиши даволаш усуллари - DAVOLASH\nАвтор Davo На чтение 4 мин Просмотров 211 Опубликовано 12.01.2022\nАломатлари Метеоризм корин дамланиши\nШифокорга качон мурожаат килиш керак?\nТАБИИЙ ВОСИТАЛАР Халқ табобати рецептлари (дамламалар) Метеоризм корин дамланиши\nМетеоризм овқат ҳазм бўлиш йўлида юқори даражада ел тўпланиши синдроми бўлиб, бунда қорин шишади, кекирик келади, чангак бўлиб оғрийди.\nМетеоризм деярли соғлом одамларда овқатни кўп еб юборганда ёки ичакда ел тўпланишига сабаб бўлувчи озуқа маҳсулотларини еганда ривожланиши мумкин. Бундан ташқари у ўз қаватида ташхис ва муолажани талаб этувчи турли касалликлар ва ҳолатларда овқат ҳазм бўлиш тизимининг нотўғри ишлаш аломати бўлиши ҳам мумкин.\n• Метеоризмда қорин қаппаяди ёки ичак санчиғига ўхшаш оғриқлар хуруж қилади.\n• Кўнгил беҳузур бўлиши, кекирик келиши, иштаҳа йўқолиши, ич қотиши ёки ич кетиши мумкин.\nМутахассислар метеоризмни икки қисмға бўладилар.\n• Ичак спазм туфайли еллар озгинадан чиққанда қорин қаппаяди, қоринда дам ва оғриқ пайдо бўлади.\n• Елларнинг муттасил шиддат билан чиқиши кузатилади, қорин қулдираб, «момақалдироқ» хуруж қилади.\nПарҳез билан кетказиб бўлмайдиган метеоризм аломатларини текшириш учун шифокорга мурожаат қилиш керак.\nШИФОКОР КЎРСАТМАЛАРИ Текшириш Текширишдан мақсад ичак ва овқат ҳазм қиладиган бошқа ички аъзоларда метеоризм пайдо қилиши мумкин бўлган касалликларнинг олдини олиш. Одатда қуйидагилар қўлланади:\n• йўғон ичак эндоскопик текширилади (ректороманоскопия, колоноскопия);\n• қорин бўшлиғи ультратовуш текширувидан ўтказилади; • ичак микрофлораси бактериологик текширувдан ўтказилади.\nМуолажа Метеоризм муолажаси ел ҳосил бўлиш сабабларини бартараф этишдан иборат. Шифокорлар парҳезга риоя қилишни тавсия этиб, дори воситалари тайинлайдилар. Метеоризм келтириб чиқарувчи касалликлар аниқланганда, улар даволанади. (қ. Колит, Лактаза етишмовчилиги, Панкреатит, Целиакия, Энтерит).\nПарҳез. Озуқа толаларига, айниқса, (бирлаштирувчи тўқималарга бой маҳсулотлар) метеоризм ривожланишига имкон яратади: дуккаклилар (энг аввало бутун ёки чала қайнатилгани), бош карам, шолғом, брюква (шолғомсимон сабзавот), мева ва сабзавотларнинг пўчоқлари, ғўра мевалар, етилмаган сабзавотлар; кучли газланган ичимликлар ва ферментация ва ачиш жараёнлари ўз-ўзидан кечувчи ичимликлар (квас, кефир).\nКўпинча киши ўз ҳолича кўтаролмайдиган ҳозирги маҳсулотларни вақтинча ёки бутунлай озуқадан чиқариб ташлаш ёки чеклаш лозим. Шуни ҳисобга олиш керакки, метеоризм ривожланганда маҳсулотнинг ўзи эмас, унинг миқдори, шунингдек, бошқа маҳсулотлар билан бирикиши, дейлик сут ёки кефир ичгандан кейин узум ёки бодринг ейиш катта аҳамиятга эга Хикичок, Тиш тушиши, Стоматит, ТИШ ОҒРИҒИ, Тромбофлебит, Стенокардия, Юрак етишмовчилигини, БОД (РЕВМАТИЗМ), Юрак.\nДори воситалари: Ичакда ел тўпланишини камайтирувчи (ел ҳайдовчи) дорилар буюрилади: Диметикон • Метеоспазмил • Панкреофлат • Мойчечак гули настойкаси • Сипетикон (Сипикол, Эспумизан) • Фаоллаштирилган кўмир • Шивит • Фенхель • Юниэнзим МПС билан.\nСабзи уруғи кукуни 1 гр яхши ел ҳайдовчи восита сифатида кунда 3 марта ичилади.\nШифобахш қашқарбеда ўсимлиги 10 гр. Термосдаги 2 стакан қайнатилган сувга солиб, 1 соат тиндирилади, 2-3 ҳафта овқатдан 1 соат олдин ярим стакандан ичилади.\nОйболдирғон илдизи туйилади, кукун ҳолида кунда 3 маҳал 0,5 гр дан ичилади. Муолажа муддати 2 ҳафта. Пижма гули 5 гр. Термосдаги 1 стакан қайнатилган сувга солиб, 30 дақиқа дамланади ва 10 кун давомида кунига 2-3 маҳал овқатдан олдин 2 ошқошиқдан ичилади. Ҳомиладор аёллар ва болаларга пижма настойи маън этилади.\nАччиқ шувоқ ўти 10 гр Термосдаги 1 стакан қайнатилган сувга солиб, 30-40 дақиқа дамланади, 7-10 кун мобайнида кунига 2-3 маҳал овқатдан 1 соат олдин 1 ошқошиқдан ичилади. 1-2 ойдан кейин муолажани яна такрорлаш мумкин.\nМойчечак гули 3 ош қошиқ. Термосдаги 0,5 л қайнатилган сувга солиб, 3-4 соат дамланади. Камида 3 ҳафта кунига 2 маҳал овқатдан бир ярим соат олдин 1 стакандан ичилади.


Сергей Лушчан: "Осонгина кетиш қизларга хос, мен қиз бола эмасман" - Offside.uz – Offside'да бўлинг, офсайдда қолманг!\nСергей Лушчан: "Осонгина кетиш қизларга хос, мен қиз бола эмасман"\n"Бунёдкор" - "Зоб Оҳан" учрашувидан сўнг Сергей Лушчан ўз фикрларини билдирди.\n"Барча мухлислардан узр сўрамоқчиман, Бизни қўллаш учун стадионга келган мухлислардан ва телевизор орқали бизнинг "ўйинимизни" томоша қилганлардан узр сўрайман. Барча айб менда, мен таркиб танлашда адашдим. Бугун фақат битта жамоа бор эди - Эрон клуби, - дейди Лушчан.\n- Ўтган тур Комилов, бугун Чемиртан...\n- Тартиб интизомга эътирозим йўқ. Хулосалар қиламиз, икки оёқ билан рақибга сакраш... Билмайман. Бунга сўз ожиз, ўзим шокдаман.\n- Жамоаингиз ОЧЛ гуруҳ босқичида 15та ўйиндан буён юта олмаяпти. Мураббий сифатида ушбу натижадан уяласизми?\n- Йўқ, нега уялишим керак? Кетма-кет учинчи йил биз ОЧЛ гуруҳ босқичига чиқаяпмиз, ҳозирча бу энг катта натижамиз шу.\n- Отабек Шукуров ўйинни бузувчи футболчи, ҳужум ташкил этувчи эмас. Охирги пайтларда Отабекнинг ўйинидан пасайиш бўлмоқда, аммо ўтган йил жуда яхши ўйнаганди. У тоза таянч ярим ҳимоячи, яратувчи эмас. Гаплашсак баъзан хафа бўлади... Қизиққон футболчи.\n- Гуруҳдан чиқиш имкониятимиз бор. Кичкина бўлса ҳам бор. Баъзида ҳисобга эътибор қилмайман, бугун ҳимояда фақат номинал икки ҳимоячи ўйнади. Уларни жойини ўзгартиришга қарор қилдим. Балки омадимиз келар, балки мўжиза яратиб 3та ўйинда ютармиз.\nБугун Аҳмадалиев, Комилов ва Шомуродовнинг ўрни билинди. Қанотларимиз ишламади. Агар мураббий алмашиш орқали натижа яхшиланадиган бўлса, бунга тайёрман. Барчасини раҳбарлар ҳал қилади. Ўгирилиб кетиб қолишдан осони йўқ, буни қизлар қилади, мен қиз бола эмасман”, – деди Сергей Лушчан.\n13/03, 23:12 0


Ўзбекистон Республикаси Банк-молия академиясининг халқаро фаолияти тўғрисида\nЎзбекистон Республикаси Вазирлар Маҳкамасининг 1996 йил 17 майдаги 180-сонли қарорига биноан республиканинг банк-молия тизими учун юқори малакали кадрлар тайёрлаш мақсадида Ўзбекистон Республикаси Банк-молия академияси хорижий ташкилотлар билан фаол ҳамкорлик қилмоқда. 1996 йилдан бери Академия чет эллик шериклар иштирокида қуйидаги ишларни амалга оширди:\n1. 1996 йилдан бери академия Япония Молия вазирлиги қошидаги Сиёсий тадқиқотлар институти билан яқиндан ҳамкорлик қилиб келмоқда. Бир неча йиллар давомида академиянинг 203 талабаси ва 42 ўқитувчиси Японияда амалиёт дастурларида қатнашдилар. Шунингдек, академияга 200 дан ортиқ Япония молия вазирлиги, банклари, университетлари ва компанияларининг раҳбарлари ва мутахассислари ташриф буюрдилар, улар талабалар ва ўқитувчилар учун банк-молия соҳасига оид мавзуларда маърузалар қилдилар.\nФанлар академиясининг Илмий кенгашининг қарори билан Ўзбекистон Республикасининг банк-молия тизими учун малакали мутахассислар тайёрлашга салмоқли ҳисса қўшганлиги учун Япониянинг собиқ молия вазири Масажуро Шиокава, Осиё тараққиёт банкининг собиқ президенти Тадао Чино, Япония бош вазирининг ўринбосари ва молия вазири Таро Асо банк ва молия фани бўйича «Ўзбекистон Республикаси Банк-молия академияси фахрий доктори» унвонига сазовор бўлди.\nБундан ташқари, Япония Молия вазирлиги қошидаги Сиёсий тадқиқотлар институти вакили жаноб Кенсаку Муненага Ўзбекистон Республикаси Банк-молия академиясининг биринчи проректори бўлиб, академиянинг ривожланишига ҳисса қўшмоқда.\n2. 2012 йилдан бошлаб Ўзбекистон Республикаси Банк-молия академияси Буюк Британия Элчихонаси ва Тошкентдаги Британия Кенгаши билан ҳамкорликда халқаро сертификатланган семинарларни ташкил этишни йўлга қўйди. Ўшандан бери БАТ университети ва Буюк Британиянинг Лондон-Метрополитан университети профессорлари томонидан халқаро молия, банк ва аудит, солиқ ва солиққа тортиш бўйича семинарлар ташкил этилиб, унда 200 дан ортиқ талабалар муваффақиятли қатнашдилар ва халқаро сертификатларга сазовор бўлдилар.\n3. 2007 йилда Ўзбекистон Республикаси Банк-молия академияси Германиянинг Бремерхавен амалий фанлар университети билан яқин ҳамкорлик ўрнатди. Ўшандан бери ҳар йили академия талабалари учун замонавий банк иши, халқаро молия тизими ва инвестицияларни бошқариш мавзуларида ёзги ўқув дастурлари ташкил қилинмоқда. Ҳозирги кунда академиянинг 212 талабаси ва 13 ўқитувчиси замонавий банк ишларини ташкил этиш, халқаро молия ва инвестицияларни бошқариш мавзуларида иштирок этишди.\n4. 2014 йилда Ўзбекистон Республикаси Банк-молия академияси Германия Деуцче банки билан ҳамкорликни йўлга қўйди ва ўша йили Академия Деуче Банк мутахассислари томонидан "Корпоратив молия ва инвестициялар бўйича қарорлар қабул қилиш" мавзусида тренинг ташкил қилди. 2015 йилда Академия Деуче Банкнинг корпоратив ва жамоат ҳамкорлиги дастури доирасида "Корпоратив молия ва глобал бозорлар" мавзусида тренинг ўтказди. Ушбу тадбирларда Академиянинг 80 дан ортиқ талабалари қатнашдилар ва охирида уларга халқаро сертификатлар топширилди. Ва келажакда Деуче Банк ва Академия билан ҳамкорликда ҳар йили бундай тренингларни ташкил этиш режалаштирилган.\n5. 2007 йилдан бери Швейцария Миллий Банкидаги Герценция ўқув маркази академия талабаларини марказий банк ходимлари учун ўтказиладиган семинарларга таклиф қилмоқда. Ҳозирги кунда академиянинг 15 дан ортиқ талабалари пул-кредит сиёсати, инфляцияни прогнозлаш, молиявий барқарорлик, молия бозори воситалари ва бошқа мавзуларда семинарларда фаол қатнашдилар.\n6. Академиянинг Европадаги энг яқин ҳамкорларидан яна бири Прагадаги амалий фанлар ва менежментнинг Европа институти. Ушбу ўқув муассасаси билан ҳамкорлик доирасида академия талабалари Чехия ва Европа банк тизимлари, давлат молиясини бошқариш, пенсия ва солиқ тизимлари, суғурта соҳасида малака оширишади.\n7. 2003 йилда Малайзиянинг техник ҳамкорлик дастури (МҲД) билан ҳамкорлик ўрнатилгандан сўнг академия талабалари ва ўқитувчилари Малайзияда малака ошириш имкониятига эга бўлдилар. Хусусан, МҲД дастури гранти доирасида академиянинг 21 талабаси ва 1 ўқитувчиси 2014 йил 7-21 ноябр кунлари Куала-Лумпурда бўлиб ўтган "Малайзиянинг давлат молиясини бошқариш, пенсия, суғурта ва солиқ тизими" ўқув дастурида иштирок этишди. Амалиёт давомида Малайзияда солиқ, молия, пенсия, суғурта ва бюджет сиёсатидаги сўнгги ўзгаришлар ва янгиликлар бўйича назарий ва амалий машғулотлар ўтказилди. Дастурнинг амалий қисмида академия талабалари Малайзиянинг Солиқ бошқармаси, Малайзия Пенсия жамғармаси, Давлат хизматлари департаменти, Малайзия суғурта институти ва бошқа ташкилотларга ташриф буюришди.\n8. Охирги йилларда эришилган ютуқлардан бири Корея Республикасининг Кеймюнг университети билан 2012 йилда имзоланган ҳамкорлик тўғрисидаги Меморандумдир. Ҳамкорлик доирасида Кеймюнг университети 10 нафар ўқитувчиси Академияга ташриф буюриб, тингловчиларга банк ва молия соҳасидаги сўнгги ахборот-коммуникация технологиялари ҳақида маърузалар ўтдилар. Бундан ташкари 40 тингловчи ва ўқитувчилар Корея Республикаси банк ва молия тизими бўйича тажриба орттиришда 2015, 2016 йилларда иштирок этдилар.\n9. Ўзбекистон Республикаси Банк-молия академияси дунёнинг бошқа мамлакатларининг молия ва таълим ташкилотлари билан яқиндан ҳамкорлик қилиб келмоқда. Академия ташкил этилганидан бери 200 дан ортиқ тингловчи ва ўқитувчи-ходимлари Кореянинг Ёджу технология институтида, Шанхай университетида, Ҳиндистон халқаро техник ва иқтисодий ҳамкорлик дастури доирасидаги курсларда, Туркиянинг халқаро ҳамкорлик агентлиги, Сингапур менежментни ривожлантириш институти, Санкт-Петербург иқтисодиёт ва молия давлат университети, АҚШ Федерал резерв тизими, Миср банк фаолияти дастурларида ва стажировкаларда қатнашдилар.\n10. Ўзбекистон Республикаси Банк-молия академияси ва Польша Олий банк иши мактаби ўртасида ўзаро Англашув Меморандуми имзоланди.\n11. 2018 йил 18 октябрда Ўзбекистон Республикаси Банк-молия академияси ва Россия Федерациясиниг Санкт-Петербург давлат иқтисодиёт университети ўртасида ўзаро ҳамкорлик Шартномаси тузилди.\n12. Ўзбекистон Республикаси Банк-молия академияси Россия Федерациясининг “Илмий тадқиқот молия институти” Федерал давлат бюджет институти билан ўзаро англашинув меморандумини имзолади.\n13. JP Morgan Chase & Co Вице Президенти Акмал Хамидов ва Ўзбекистон Республикаси Банк-молия академияси ўртасида волонтёрлик асосида Ҳамкорлик Меморандуми имзоланди.\nАкадемиянинг халқаро алоқаларини ривожлантириш, ҳамкорликдаги халқаро академик дастурларни жорий этиш тўғрисида\nЎзбекистон Републикаси Вазирлар Маҳкамасининг 2017 йил 15 апрелдаги 220 - сонли “Ўзбекистон Республикаси Банк-молия академияси фаолиятини такомиллаштириш тўғрисида”ги қарорига мувофиқ, Академия:\n- банк, молия ва солиқ тизимлари ташкилотларида, шунингдек хорижий мамлакатларнинг олий таълим ва илмий муассасаларида профессор-ўқитувчи кадрлар, илмий ва бошқа ходимлар ҳамда тингловчиларнинг стажировкасини белгиланган тартибда ташкил этиш;\n- профессор-ўқитувчилар, кадрлар, илмий ва бошқа ходимлар ҳамда тингловчиларнинг халқаро илмий-методик конференцияларда иштирок этишини қўллаб-қувватлаш;\n-профессор-ўқитувчи кадрлар, ходимлар ва тингловчиларнинг хорижий стажировкаси, уларнинг турли халқаро таълим ва тадқиқот дастурларида иштирок этишини амалга ошириш мақсадларида халқаро фаолият олиб боради.\nШунга кўра, Ўзбекистон Республикаси Банк-молия академияси Кенгашининг 2017 йил 4 октябрдаги 2-сонли баённомаси билан маъқулланган “Ўзбекистон Республикаси Банк-молия академиясини ривожлантиришнинг 2017-2021 йилларга мўлжалланган Ҳаракатлар стратегияси”да Ректоратга, Халқаро алоқалар, амалиёт ва тажриба орттириш бўлимига, марказлар ва кафедраларга:\n- хорижий мамлакатлар билан ҳамкорлик миқёсини кенгайтириш;\n- анъанавий халқаро ҳамкорларибилан академик алмашув дастурларини янада кенгайтиришга ва уларнинг самарасини ошириш;\n- халқаро таълим дастурлари, халқаро иқтисодий ва молиявий институтлар ва хорижий давлатлар элчихоналари ва ваколатхоналари, хорижий университетлар ва илмий марказлар билан ҳамкорлик алоқаларини кенгайтириш, техник ёрдам, ўқув ва илмий грантлари олиш билан боғлиқ фаолиятни жадаллаштириш;\n- таълим ва тадқиқотлар жараёнларига етакчи хорижий экспертлар ва таниқли олимларни жалб этишни кенгайтириш каби вазифалари белгиланган.\n2018/2019 ўқув йилида Академия халқаро фаолияти доирасида қуйидаги ишлар амалга оширилди:\n- анъанавий ҳамкорлар – Япония Молия вазирлиги қошидаги Сиёсат тадқиқотлари институти, Германиянинг Бремерхафен амалий фанлар университети, Швейцария Миллий банки қошидаги Герцензее ўқув маркази, Австриянинг Вена бирлашган институти,Чехиянинг Европа амалий фанлар ва бошқарув институтида билан ҳамкорликда ҳамда янги ҳамкорлик йўналишлари –Ҳиндистон техник ҳамкорлик дастури, Rome International Careers Festival 2019” доирасида Европанинг нуфузли ташкилотлари менежерлари томонидан бошқарув қарорларини қабул қилиш кўникмаларини шакллантиришга қаратилган “Rome Business Game 2019” форуми, Латвиянинг Лиепай университети билан ҳамкорликда ташкил этилган тажриба орттиш дастури доирасида жами 97 нафар тингловчи ҳамда 5 та профессор-ўқитувчи ва ходимларнинг (М.Юлдашев, Д.Рахмонов, И.Ниязметов, Н.Жумаев, М.Раззакова) хорижий мамлакатларда тажриба орттириш амалиёти ташкил этилди;\n- Япония Сиёсат тадқиқотлари институти, SES мустақил эксперти, Буюк Британиянинг Лондон банк иши ва молия институти, Васеда университети профессорлари ва экспертлари ҳамда Германия Федератив Республикаси элчисининг маърузалари ва семинар-тренинглари ташкил этилди.\n2019/2020 ўқув йилида Академия халқаро фаолияти доирасида қуйидаги ишлар амалга оширилмоқда:\n- 2019 йил 25 октябрда ташкил этилган Халқаро илмий-амалий конференцияга хорижий мутахассис ва олимларни жалб қилиш учун чет эл элчихоналари ва ваколатхоналарига Илмий марказ билан биргаликда таклиф хатлари юборилди;\n-анъанавий ҳамкорлар – Япония Сиёсат тадқиқотлари институти, Германия Бремерхафен университети, Чехиянинг Европа амалий фанлар ва бошқарув институти билан ҳамкорликда тингловчилар учун хорижий тажриба орттириш дастурлари тайёрланмоқда;\n- янги ҳамкорлик йўналишлари –Германиянинг Франкфурт Молия ва бошқарув мактаби билан ўзаро ҳамкорлик меморандумини имзолаш бўйича ишлар амалга оширилмоқда. “Молия” кафедраси ташаббуси билан Латвиянинг Лиепая университети билан ҳамкорликда Ёзги тажриба орттириш дастури ташкил этилди.\nЮқорида кўрсатилган ишларни фаоллаштириш Академия халқаро алоқаларини ривожлантиришдаги роли ва ўрнини оширишга хизмат қилади.


Руҳий ғалаба 15 — Dilkashradio.com\nРуҳий ғалаба 15\nАссалому алайкум ҳурматли радио тингловчи мухлислар. Яна сиз азизлар билан эфир орқали дийдор учрашиб турганимиздан бағоят миннатдормиз. Мен Ғолиббек микрофон қаршисидаман. Ибронийларга мактубининг 1боби 14 оятида фаришталар «хизматчи руҳлар» деб айтилади. «Хизматчи» дегани грекчада (легургика) уй хизматкори ёки қул деган маънони билдирмайди.\nБу термин мансабдор шахсга тегишли ҳисобланади. Шу сабабдан, Муқаддас Каломга кўра, фаришталар имонлилар учун Худо томонидан юборилганлигини ва уларга ёрдам бериш вазифаси топширилганлигини аниқ кўришимиз мумкин. Фаришталарнинг имонлиларга қиладиган хизматлари қуйидагиларни ўз ичига олади: биринчидан жисмоний ҳимоя қилади.\nМуқаддас каломдан яққол бир мисолни кўрадиган бўлсак ҳазрати Довуд Шоулдан қочиб, филистийликлар томонга кетган пайтда фаришта уни танасини хавф-хатардан қўриқлаган эди. Бу ҳақида Забур китобининг 33 саноси 7 оятидан ўқиб кўришимиз мумкин. Фаришталар Худованд халқининг душманларини ҳар қандай режаларини барбод қила оладилар.\nБу ҳақида эса Забур куйловчиси 34 санонинг 4 ҳамда 5 оятларида айтиб ўтган. Фаришта Худодан паноҳ излаган ҳар бир кишини жисмоний зарар кўришдан асрайди. Забур 90 сано 9 оятдан то 13 оятгача бўлган жойлар. Фаришталар қамоқда ўтирган ҳаворийларни ва Бутрусни ажойиб тарзда озод қилганлигини биз Муқаддас китобдан яхши биламиз.\nБуюк мусибат кунларида улар бир юз қирқ тўрт минг кишини ҳимоя қиладилар, деб ёзади Ваҳий китобининг 7 боби 1 ҳамда 8 оятлари. Бундан ташқари фаришталар жисмонан қувватлантиради ва таъминлайди. Бунга мисол тариқасида, фаришта узоқ йўл туфайли ҳолдан тойган Илёс пайғамбарнинг қорнини тўйғазгани ва ташналигини қондирганини эслашимизнинг ўзи етарли деб ўйлайман.\nБиз бугунги эшиттиришимиз орқали гапираётган фаришталар далда берувчи, дадиллик бағишловчидир ҳам. Денгизда тўфон турган пайтда фаришта Павлусга дадиллик бағишлайди ва Исо Масиҳ ҳақида шоҳидлик қилиш учун Римга эсон-омон етиб олишини айтиб, ҳаворийга далда беради. Фаришта ҳабашистонлик амалдорга Нажоткор ҳақидаги Хушхабарни айтиш учун Филиппни Ғазага жўнатади Фаришта ҳаворий Бутрус билан юзбоши Корнилийни учраштиради.\nБу учрашув туфайли мажусийлар ҳам нажотга эришадилар. Бутруснинг озод бўлиши учун қилинган дуолар Худога етиб боради ва У Ўз фариштаси ёрдамида уни озод қилади. Дониёр пайғамбар қилган дуоси учун Худодан жавоб олган пайтда, Жаброил фаришта бу жавобни унга тушунтириб беради. Азиз радио тингловчи биродарлар, Худованд биз инсонларга фаришталар орқали шунчалик ғамхурлик қилмоқда.\nШунинг учун Отамизга миннатдорчилик билдирсак арзийди. Яна радио тўлқинлари орқали учрашгунча хайр, саломат бўлинг.\nРуҳий ғалаба 112\nРуҳий ғалаба 245


Ким Чен Ин касалми? КХДР етакчисининг сурати кенг муҳокамага сабаб бўлмоқда | Qalampir.uz\nКим Чен Ин касалми? КХДР етакчисининг сурати кенг муҳокамага сабаб бўлмоқда\nОлам\t04 Сентябрь 12:58 10807\nАнчадан бери оммага кўринмаётган Шимолий Корея раҳбари Ким Чен Иннинг ижтимоий тармоқларда тарқалган сўнгги фотосуратлари унинг соғлиғи тўғрисидаги янги муҳокамаларни келтириб чиқарди. Чунки суратларда етакчининг озиб кетгани акс этган. Бу ҳақда “Daily Mail” нашри хабар бермоқда.\nКим Чен Иннинг пойтахт Пхеньянда нишонланган “Ёшлар куни” муносабати билан ўтказилган тадбирда пайдо бўлиши барчани ҳайратда қолдирган. Ушбу тадбирда давлат раҳбари нутқ сўзлаб, ёшларни энг қийин ва мураккаб ишларни ўз хоҳиши билан амалга оширгани учун мақтаган ва уларни ҳар томонлама қўллаб-қувватлашини айтган.\nДавлат раҳбарининг нутқидан кўра, унинг тадбирда олинган расм ва видеолари кўпчиликнинг эътиборини тортган. Чунки у суратларда аввалгига қараганда озғин кўринган. Бу ҳолатни кўпчилик Кимнинг соғлиғи билан боғламоқда.\n“Aлбатта, у касал бўлиб қолган бўлиши мумкин. Эҳтимол, Ким озиш учун бариатрик операцияни (ошқозоннинг бир қисмини олиб ташлаш орқали вазн йўқотиш) бошидан ўтказгандир”, дейди Дикин университетининг терроризмга қарши мутахассиси Грег Бартон.\nМаълумот ўрнида, июнь ойининг охирида КХДР давлат оммавий ахборот воситаларида мамлакат раҳбарининг вазн йўқотгани расман эълон қилинди. Хусусан, 2020 йилдан бери бўйи 170 см, вазни эса 140 кг бўлган 37 ёшли Ким 44 килограм йўқотган.\n17 Сентябрь 21:16 31697\n17 Сентябрь 10:31 29053\n18 Сентябрь 18:15 27764\n19 Сентябрь 11:57 27369\n19 Сентябрь 18:13 26995


Эр-хотин алоқасининг юксак савияли тилдаги ифода шакллари\n17:40 / 09.06.2019 1993 pdf Ўқиш режими + -\nАллоҳ азза ва жалла Қуръони каримнинг ўнлаб оятида жимоъни зикр қилган. Суннатда ҳам худди шундай келган. Лекин бу илоҳий манбаларда у ўзига хос юксак савиядаги тилда, энг олий ва маданиятли услубда ифода этилган. Улардан баъзиларини эслаб ўтамиз:\n1. «Массун» – ушламоқ, тегмоқ.\n«Агар уларга тегмай талоқ қилсангиз» (Бақара сураси, 237-оят).\nБу ерда жимоъ «массун», яъни «тегмоқ», «қўл теккизиш» феъли билан ифода этилган.\n2. «Ламсун» ёки «мулаамасатун» – тегинмоқ.\nАллоҳ субҳанаҳу ва таоло айтади: «Агар бемор ёки сафарда бўлсаларингиз ёхуд бирорталарингиз таҳоратхонадан келса ёки аёлларга тегинса-ю…» (Моида сураси, 6-оят).\nБу ердаги «тегинмоқ»дан мурод жимоъдир. Бу сўз ояти каримада мутавотир қироатлар бўйича икки хил ўқилади: «Лаамаса» («мулаамасатун»дан), «ламаса» («ламсун»дан). Иккаласи ҳам бир ўзакдан олинган бўлиб, деярли бир маънони англатади. Фақат биринчиси феълнинг икки тарафдан, иккинчиси бир киши тарафидан бажарилганини билдиради.\n3. «Аттамаасу» – бир-бировга тегмоқ.\n«Бир-бировларига тегмай туриб» (Мужодала сураси, 3-оят).\nБу сўз юқоридаги «массун» феълининг ўзакдоши бўлиб, феълнинг икки тарафдан бажарилишига ишлатилади. Бу эса эркак ва аёл ўртасидаги алоқа тенг бўлишини англатади. Яъни жинсий алоқа фақат эркак учун жорий қилинган, аёл эса шунчаки бир қабул қилувчи, тортиқ қилувчи ўлароқ иштирок этадиган иш эмас. Балки жинсий алоқа икки томон ҳам баробар иштирок этадиган ва ўзаро амалга ошириладиган ишдир. У инсоний фитратни ифода этади, вақтида, ўз шартларига кўра ва шаръий доирада бажарилиши лозим.\n4. «Алифдооун» – етишмоқ, қовушмоқ.\n«Ва уни қандай ҳам олурсиз?! Ахир бир-бирингизга қовушдингиз ва улар сиздан мустаҳкам аҳду паймон олганлар-ку?!» (Нисо сураси, 21-оят).\n5. «Мубаашаротун» – бирбировининг танасига тегмоқ, териларнинг тўқнашуви; мубошарат.\n«Энди уларга мубошарат қилаверинг ва Аллоҳ сизга битган нарсани талаб қилинг» (Бақара сураси, 187-оят).\n6. «Аддухуулу» – кирмоқ, ҳузурига кирмоқ.\n«Ўзингиз ҳузурига кирган хотинларингизнинг» (Нисо сураси, 23-оят).\n7. «Алғашйаану» – ўрамоқ, буркамоқ.\n«Вақтики у (жуфтини) буркаганида енгил ҳомиладор бўлди» (Аъроф сураси, 189-оят).\n8. «Аррофасу» – уят сўз айтмоқ, беҳаё иш қилмоқ.\n«Сизларга рўза кечасида аёлларингизга уят сўз айлаш ҳалол қилинди» (Бақара сураси, 187-оят)\nБу сўз аслида эрхотин кундузи, оддий муомала пайтларида бирбирига айтишга уяладиган, фақатгина жинсий яқинлик асно-сида айтадиган гап-сўзларни англатган. Кейинроқ у киноя сифатида ишлатиладиган бўлиб кетган.\n9. «Алқурбаану» – яқинлик.\n«Уларга пок бўлмагунларича яқинлашманглар» (Бақара сураси, 222-оят).\nЯъни аёлларга то ҳайздан пок бўлмагунларича жинсий яқинлик қилманглар.\n10. «Алитйаану» – келмоқ, бормоқ.\n«Агар пок бўлсалар, уларга Аллоҳ амр қилган жойдан келинг» (Бақара сураси, 222-оят).\n11. «Аттомсу» – қонамоқ, қон оқизмоқ.\n«Булардан олдин на бир инс, на бир жин уларнинг (ҳурларнинг) қонини оқизган» (Раҳмон сураси, 56-оят).\nБу феъл аслида қон чиқармоқ, қонатмоқ маъносида ишлатилиб, асосан бокираликни кетказишга ишлатилган. Кейинроқ умуман жимоъ маъносида ҳам қўлланган.\n12. «Анникааҳу» – бирлашмоқ, қовушмоқ.\nБу сўз Қуръони каримда айрим ўринларда жимоъни, кўпинча эса эр-хотин орасидаги ақди никоҳни англатиб келади.\nБулардан ташқари, набавий суннатда ҳам шунга ўхшаш маданиятли сўзларни топамиз. Мисол учун:\n13. «Алватъу» – босмоқ ва «аттоваафу» – айланиб чиқмоқ.\n«Расулуллоҳ соллаллоҳу алайҳи васаллам Сулаймон алайҳиссаломнинг қиссаларини баён қилар эканлар: «Сулаймон: «Мен бу кеча тўқсонта хотинни айланиб чиқаман…» деди», деганлар» (Бухорий ривояти).\n14. «Алъусайлату» – асалча.\nБу сўзни Набий соллаллоҳу алайҳи васаллам Рифоъа Қуразий розияллоҳу анҳунинг аёли кейинги турмушидан ажраб, яна Рифоъа билан ярашмоқчи бўлиб келганда айтган гапларида ишлатганлар: «Сен Рифоъага қайтмоқчимисан? Йўқ! Токи сен унинг «асалча»сидан, у сенинг «асалча»нгдан татимагунча (бўлмайди)».\nЯъни «то иккинчи эринг билан яқинлик қилмагунингча, биринчи эрингга қайта олмайсан. Ақди никоҳнинг ўзи етмайди».\nБундан аён бўладики, эркак ва аёл орасидаги жисмоний висолнинг зикри Қуръон ва Суннатда кўп учрайди. Аммо кўпинча парда билан, ниҳоятда назокатли тилда, турли ўхшатишлар билан, соғлом завққа муносиб юксак услубда зикр қилинган. Бу эса эр-хотин орасидаги қовушув лаҳзаларини мақбуллик, розилик ва яхшилик талаб қилинадиган гўзал ҳолатга айлантиради. Ҳаттоки ушбу ишни ибодат, солиҳ амал мақомига, садақа даражасига кўтаради.\nҚуръони карим ва ҳадиси шарифларда ушбу мавзуда мазкур юксак услубда сўз юритилгани бу борадаги суҳбат ўзига яраша одобахлоқ меъёрлари асосида бўлиши кераклигини англатиш билан бирга, бу мавзуни уят санамасдан, таълим-тарбия борасида дарс сифатида ўрганиш мумкинлигига ҳам далолат қилади. Зеро, бу хусусдаги билимсизлик адашиш, фасод ва тўғри йўлдан оғиб кетишга сабаб бўлиши мумкин.\nАгар ўспирин ёшдаги йигит-қизлар ушбу мавзу ҳақида тўғри маълумотларга эга бўлишмаса, янглиш маълумотларни савдога қўядиган, ёки йўлдан урадиган, ёки хато маълумотларни ёядиган сайтларга киришлари, ёки бўлмағур китобларни ўқиб, йўлдан оғишлари мумкин.\nБаъзан ҳаддан ташқари қимтиниш ҳам ёшлар учун руҳий номутаносибликни, бадан тузилишларига мослаша олмасликни келтириб чиқаради. Булар эса ҳалол ҳузурланишдан ожиз бўлишга олиб боради. Азизам, Аллоҳ таоло инсон суратини, жисмини, унинг яратилишини қандай васф қилганига эътибор бер. У Зот шундай марҳамат қилади:\n«Батаҳқиқ, Биз инсонни энг яхши тузулишда яратдик» (Тийн сураси, 4-оят).\n«У сени тўла-тўкис ва мўътадил қилиб яратган эди» (Инфитор сураси, 7-оят)\n«У сизлрга шакл-шамойил берди ва қиёфангизни гўзал қилди» (Тағобун сураси, 3-оят).\nЗоҳирий гўзалликка ишқибозлик ҳам бир касаллик бўлиб, одатда қабоҳат ва разолатни туйишга бўлган, яъни маънавий гўзалликка бўлган ишқибозлик билан қарама-қарши туради. Руҳий гўзаллик ва ўзига ярашиқли бўлиш оддийгина кўринишга эга бўлган жисмга шундай бир маъно бахш этадики, уни кўзлар дарҳол ўқиб олади.\n09:10 / 09.06.2019 624\nИсмоил алайҳиссалом қиссаси\n07:20 / 10.06.2019 794\n762 15:00 / 20 май\n2461 18:00 / 01.02.2019\n2039 20:00 / 31.12.2018\n1428 14:05 / 29.10.2018\n47640 11:58 / 10.10.2018\n60272 11:56 / 10.10.2018\n12431 15:03 / 10 март


23-дарс – Islom Nuri\nAзиз oта oналар, Aллox таoлo ўзи тўгрисида бундай дeйди: Ул зoтга ўxшаш\nбирoр нарса йўк ва Ул зoт (xамма нарсаларни) эшитгувчи ва кўргувчидир (Шўрo-11).\nБирoдарлар, биз Aллox таoлoни сифатлашимизда, Ул зoт сифатларини исбoт\nкилиб, Унинг сифатларини бирoр маxлук сифатига ўxшатишимиз мумкин эмас. Бир\nтoифа oдамлар Aллoxнинг сифатларини маxлуклар сифатига ўxшатиб адашиб кeтишди.\nБуларга Мушаббиxалар дeйилади. Яна бир тoифа, Aллoxнинг сифатларини инкoр килиб,\nйўкка чикаришди. Буларга эса Жаxмийялар дeйилади.\n1. Савол: Бoлажoним, биз\nибoдатларимизни кимга ўxшаб килишимиз кeрак?\nсоллаллоxу алайxи васаллам кандай килган бўлсалар биз xам шундай килишимиз\n2. Савол: Мана шу тўгрисида пайгамбаримиз соллаллоxу алайxи\nвасалламнинг xадисларини биласанми?\nЖавоб: У киши айтганларки: Мeн\nкандай намoз ўкиган бўлсам, сизлар xам шундай ўкинглар.\nБoлажoним, xар дoим тўгри йўлдан юришимиз учун нима килишимиз кeрак?\nЖавоб: Aллoxнинг Китoби ва пайгамбаримиз саллалоху алайхи ва салламнинг\nсуннатларини мустаxкам тутишимиз кeрак.\n4. Савол: Бoлажoним, дeмак\nибодатни факат Aллox учун килиб, пайгамбаримиз саллалоху алайхи ва салламгагина\nЖавоб: Xа дадажoн, факат пайгамбаримизгагина\n5. Савол: Ёлгиз пайгамбаримизга эргашсак, дeмак бу xам\nЖавоб: Xа дадажoн, бунга эргашиш тавxиди дeйилади.\n6. Савол: Бoлажoним, сeн дин ўрганишингда нимадан бoшлайсан?\nЖавоб: Куръoн ва Суннатдан?\nБoлажoним, барака тoп! Сeнга нима oлиб


Чилида фуқаролар итларнинг вакцинаси билан эмланди - EFFECT.UZ\n. 12:00 | 23.04.2021\nХабарларга кўра, Икки нафар Чилилик ветеринар катта миқдорда жарима тўлайдиган бўлди. Негаки улар ўнлаб одамларни ит учун мўлжалланган вакцина билан эмлаган.\nРасмийларнинг айтишича, воқеа ўтган йилнинг охирида, мамлакатда COVID-19 вакцинаси хали етиб келмаган даврда юз берган. Мамлакат шимолидаги Калама шаҳрида истиқомат қилувчи Карлос Педро, эмлаш воситасини инсонларда қўллаб кўрганини ва уни сотишни мўлжаллаганини тан олди. Ўз қилмиши учун у $9,000 миқдорда жаримага тортилди.\nҲудди шу шаҳарнинг яна бир ветеринария шифокори, Мария Фернанда Мунёс, ўзини ва барча ходимларини ушбу вакцина билан эмлаган.\nҲукумат эса бу ҳақда тасодифан билиб қолди, текширувлар вақтида улар шифохона ходимлари ниқоб тақмай юришганига гувоҳ бўлишган, чунки улар ўзларини тўлиқ ҳимоянган деб ҳисоблаган эдилар.\nМария Мунёсни эса ҳукумат $10,000 жаримага тортди.\nАввалроқ, Мексикада 80 га яқин одам сохта Pfizer вакцинаси билан эмлангани ҳақида хабар берган эдик.\nTeglar:Калама шаҳри, Чили\nХорижда пулсиз қолган ўзбекистонлик фуқаролар қарз олишлари мумкин\nПрезидент ниқоб тақмагани учун жаримага тортилди


Урғочи фил Хитойда 15 та автомобилни янчиб ташлади - 13.02.2016, Sputnik Ўзбекистон\nУрғочи фил Хитойда 15 та автомобилни янчиб ташлади\nЧжусунья лақабли урғочи фил тегишли жойда парковка қилинган сайёҳларга тегишли автомобиллар ёнига югуриб келиб, уларни обдон янча бошлаган. Йигирма дақиқадан... 13.02.2016, Sputnik Ўзбекистон\nЧжусунья лақабли урғочи фил тегишли жойда парковка қилинган сайёҳларга тегишли автомобиллар ёнига югуриб келиб, уларни обдон янча бошлаган. Йигирма дақиқадан сўнг у бу “машғулотни” тўхтатиб, емиш излаб қўриқхонага қайтган.\nТОШКЕНТ, 13 фев — Sputnik. Хитойнинг Юньань провинциясида жойлашган қўриқхонадаги ёввойи урғочи фил сайёҳлар билан тўлиб-тошган кўчага чиқишга муваффақ бўлган. Жонивор тегишли жойда парковга қилинган 15 та енгил автомобилни янчиб ташлаган, деб хабар қилади РИА Новости Синьхуа нашри асосида.\n6 Феврал 2016, 12:32\nМаҳаллий қўриқхонадан қочиб кетган Чжусунья лақабли урғочи фил тегишли жойда парковка қилинган сайёҳлар автомобиллари ёнига югуриб келиб, 20 дақиқа давомида уларни янчишда давом этди, деб ёзади нашр. Автомобилларни эгаси танимайдиган ҳолатга келтиргач, фил емиш излаб, қўриқхонага қайтган.\nҚўриқхонадан қочган фил туфайли полиция ходимлари бир нечта йўлларни ёпишга мажбур бўлганлар.\nХабар қилинишича, суғурта компаниялари янчилган автомобилларни кўрикдан ўтказиб, етказилган зарарни қоплаш ҳақида қарор қабул қилганлар. Қўриқхона ходимларининг сўзларига қараганда, маъмурият автомобил йўлларига яқин жойда филлар учун махсус йўлак қолдирган ва жониворлар ундан чиқмаган.\nХудди шундай воқеа яқинда Ҳиндистоннинг Силигури шаҳрида ҳам рўй берган эди. У ерда ёввойи фил шаҳар кўчаларини тўлиқ вайрон қилган.


Аҳмадия Мусулмон Жамоатининг Раҳнамоси Германиянинг Франкенталь шаҳрида янги масжидгаилк тошни қўйди | Uzbek\nHome > Пресс-релизлар > Аҳмадия Мусулмон Жамоатининг Раҳнамоси Германиянинг Франкенталь шаҳрида янги масжидгаилк тошни қўйди\nАҳмадия Мусулмон Жамоатининг Раҳнамоси Германиянинг Франкенталь шаҳрида янги масжидгаилк тошни қўйди\nҲазрат Мирзо Масрур Аҳмад Ислом дини аёлларга эркинлик берган ва уларга ҳақиқий озодликни тақдим этган деб айтди\nАҳмадия Мусулмон Жамоати жуда катта қувонч билан қуйидагиларни билдиради: 2016-йилнинг 30-августида Аҳмадия Мусулмон Жамоатининг Бутун дунё Раҳнамоси, Масийҳи Мавъуд ва Имом Маҳдий – Ҳазрат Мирзо Ғулом Аҳмад (алайҳиссалом)нинг 5-Халифаси Ҳазрат Мирзо Масрур Аҳмад (Аллоҳ таоло унга Ёрдамчи бўлсин) Германиянинг Рейнланд-Пфалц штатининг Франкентальномли ихчам немис шаҳрида биринчи Аҳмадия Мусулмон масжидига дастлабки тошни қўйди. У киши бу масжидга “Нур” масжиди деган ном берди.\n95га яқин меҳмонлар, улар ичида турли хил ҳурматли меҳмонлар, масалан, Франкенталь шаҳрининг Лорд мэри муҳтарам Мартин Гебик ва давлатнинг Миграция ва интеграллаш вазири Мигел Висенте тадбирга иштирок этди.\nРасмий сессия Германиядаги Аҳмадия Мусулмон Жамоатининг Миллий Президенти (Амири) – жаноб Абдулла Вагишаузернинг меҳмонларга айтилган табрик сўзлари билан бошланди. Шундан сўнг ҳурматли меҳмонлар ўз ўй-фикрларини билдиришди.\nЛорд мэри муҳтарам Мартин Гебик шундай деди:\n“Аҳмадия Мусулмон Жамоати бизнинг жамоатчилигимизбўлаги бўлиб қолганига, шунингдек, ушбу ерга ўз масжидларингизни қурганларингизга биз жуда мамнунмиз, чунки сизлар тинчлик, очиқ кўнгиллик ва сабрлиликни ривожлантиришда энг олдиндасизлар”.\nМиграция ва интеграллаш вазири Мигел Висенте шундай дейди:\n“Мигрантлар ўзларининг дини ёки ирқидан қатъий назар, бизнинг демократик тизимимизни тутишлари мумкин ва Аҳмадия Мусулмон Жамоатини кўп йиллардан бери таниганлигим учун сизлар албатта, ушбу қадриятларга ишонасизлар деб биламан. Баъзи бир давлатларда таъқибларга учраб, ҳақ-ҳуқуқларингизнинг топталганлиги бошқалардан кўра эркинлик ва демократияга кўпроқ ишонганлигингизни далиллайди”.\nАсосий мурожаат Ҳазрат Мирзо Масрур Аҳмад томонидан амалга ошиб, унда у киши масжидларнинг ҳақиқий мақсад-муддаолари ҳамда Аҳмадия Мусулмон Жамоатининг тинчлик мақсад-муддаолари ҳақида ҳам тўхталди.\nИслом дини таълимотларини тушунтираётиб, Ҳазрат Мирзо Масрур Аҳмад шундай деди:\n“Сизлар Ислом дини таълимотларини қуйидагича икки қатор билан хулосаласангиз бўлади: Аллоҳ таоло ибодатининг ҳақ-ҳуқуқларини амалга ошириш ва Аллоҳ таоло махлуқининг ҳақ-ҳуқуқларини амалга ошириш”.\n“Аҳмадия Мусулмон Жамоати – бу бутун дунёга тинчлик, хавфсизлик, севги ва меҳрибонлик хабарини тарқатиш мақсадидагина тузилган Жамоатдир”.\nКўпинча Ислом дини эркак билан аёл ўртасидаги тенг ҳуқуқликларни бермайди деган ёлғон ёпилган бир пайтда у киши Ислом дини аёлларга қандай ҳақиқий эркинликни бериб, уларнинг ҳуқуқларини мустаҳкамлагани ҳақида ҳам тўхталди.\n“Ислом дини аёлларга уларнинг ҳуқуқларини беради ва уларга ҳақиқий эркинликни тақдим этади. Унинг таълимотлари аёлларга эркинлик беради, шунингдек, эркакларнинг соясидан чиқиб, юқори ва жуда гўзал йўл билан жамоатчиликка ҳисса қўшиш имкониятларини тақдим этади”.\n“Аллоҳ таолонинг фазл-марҳамати билан Аҳмадий болалар яхши хат-саводга эга ва кўп вақт қизларимиз билан аёлларимиз болаларимиз билан эркакларимиздан ҳам ўзиб кетишади. Шунинг ўзи Ислом дини аёлларнинг ҳақ-ҳуқуқларини адо этмайди деган ёлғонни йўққа чиқаради”.\nУ киши шундай деди: масжид – бу Аллоҳ таолонинг Уйи ва тинчликни ёқлаган ҳар бир инсон учун очилган. Шунинг учун жамоатчиликнинг ҳар бир аъзосига унинг дини ёки ирқи қандай бўлишидан қатъий назар хизмат қилиш ҳақиқий мусулмоннинг бурчи бўлиб ҳисобланади.\n“Лорд мэр юқорида айтиб ўтгандай, илгари ушбу шиор ҳокимиятга тегишли эди, ҳозир Аҳмадия Мусулмон Жамоатига тааллуқли. Шундай бўлса ҳам, бизнинг эътиқодимиз бўйича масжид – бу Аллоҳ таолонинг Уйи ва у қайси бир инсон ёки жамоатнинг шахсий мулки деб ҳисобланмайди. Шунинг учун бу масжид ёки солинган ўзгача бир бошқа ҳақиқий масжид Аллоҳ таолонинг Эгалигидагина қолади”.\n“Қуръони Каримнинг энг дастлабки сураси шундай деб айтади: Аллоҳ таоло барча оламларнинг Раббиси. Шунинг учун хоҳ насроний бўлсин, хоҳ ҳинду, хоҳ яҳудий бўлсин, хоҳ мусулмон, ёки қайси бир бошқа эътиқод соҳиби бўлсин, У (Аллоҳ) ҳар бир инсоннинг Хожаси. Демак, масжиднинг эгалиги бутун оламлар Раббисининг қўлида бўлганлиги ўша масжид инсонлар учун мангу тинчлик,бошпана ва хавфсизликнинг қуроли бўлиб туришини далиллайди”.\nЛорд мэр шаҳар номидан Аҳмадия Мусулмон Жамоатига совға қилган боғ-дарахтига миннатдорчилик билдириб, Ҳазрат Мирзо Масрур Аҳмад шундай деди:\n“Лорд мэр ушбу шаҳарда биз чуқур олдирган кучли илдизларнинг белгиси деб берган очиқ кўнгил совғаси учун унга миннатдорчилик билдираман. Бу у томондан жуда меҳрибонлик ҳиссидир. Ислом дини мусулмонлар Аллоҳ таолонинг буйруқларига эргашиб, илдизлари ерга мустаҳкам ўрнашган, бироқ шохлари осмонларгача етган боғ-дарахтлар сингари бўлишлари керак деб айтади”.\nУ киши ҳақиқий мусулмонлар Ғарб учун ёки дунёдаги қайси бир бошқа минтақа учун хавф деган ёлғонни йўққа чиқарди. У киши шундай деди: террор амалларини қиладиган ёки экстремизмни тарқатадиган одамлар Ислом динининг ҳақиқий таълимотларига қарши фаолият юргизмоқда.\n“Ислом дини мусулмон одамга у яшаб келаётган давлатга содиқ бўлишни ўргатади. Албатта, Аҳмадий мусулмонлар ҳар бир бошқа одамдан кўра кўпроқ давлат қонунларига бўйсунган одамлар каби танилишади ва шундай бўлишлари лозим. Улар бошқалардан кўра ўз миллатини ривожлантириш учун жон-жаҳди билан ҳаракат қилувчилардан бўлишлари керак ва ўзларининг жамоатчилиги ўртасида тинчлик, хавфсизлик ва меҳрибонлик хабарини тарқатувчи одамлардан бўлишлари зарур”.\n“Ҳар қайси тарафдан ушбу масжидга келадиган Аҳмадий мусулмонлар Аллоҳ таоло ҳақ-ҳуқуқларини адо этишади, шунингдек, ўзларининг қўшнилари ва барча жамоатчиликнинг ҳақ-ҳуқуқларини адо этиш ҳам уларнинг бурчи бўлиб ҳисобланади. Ислом дини бўйича қўшничилик олқиши жуда ҳам катта ва ушбу мазмун-моҳияти жиҳатидан ушбу шаҳарда яшаган ҳар бир одам бизга қўшни ҳисобланади”.\nЎз мурожаатини якунлагандан сўнг Ҳазрат Мирзо Масрур Аҳмад янги масжидга илк тошни қўйди.\nУ кишининг ардоқли рафиқаси Ҳазрат Аматус-Субуҳ хоним ҳам мазкур масжиднинг пойдеворига бир тош қўйди, шундан сўнг шаҳарнинг Лорд мэри ва бир гуруҳ Марказий, Миллийва Маҳаллий Аҳмадий мусулмон раислар ҳам тошларни қўйишди.\nPrevious Post Аҳмадия Мусулмон Жамоатининг Раҳнамоси Германиягаташриф буюрди\nNext Post Аҳмадия Мусулмон Жамоатининг Раҳнамоси қочқинлар инқирози хавфлари ва Европада ўнгчиларнинг исёни ҳақида сўзлади


14:51 / 26.04.2016 1769 pdf Ўқиш режими + -\nБиз аслида Россияда яшаймиз. Баъзан–баъзан юртимизга келиб турамиз. Боғча ёшидаги фарзандларимиз бор. Лекин Россияда уларни боғчага беришга қўрқамиз. Чунки у ерда деярли ҳамма таомларга чўчқа гўшти қўшилади. Яқин ўтган кунларда бир кишиникига меҳмонга бордик. Болалар овқатланиб бўлишгач, биз дастурхонга ўтирдик. Маълум бўлишича у таомга ҳам чўчқа гўшти қўшилган экан. Биз емадик. Мана шундай қийин вазиятда болалар ҳалқумини ҳалолда сақлаш ва ўзимизни эҳтиёт қилиш учун қандай маслаҳат берасиз?\nЖАВОБ - Бу дин учун, диёнат учун халол поклик учун, куюниш, уни исташ албатта мақтовга сазовор бир ишдир, бунинг учун ташаккур. Ўзини сақлаш учун инсон доим парҳезгор бўлиши ҳалол нарсаларни орқасидан юриши ва халол нарсани суруштириб турмоғи лозим бўлади. Ана шундай вақтларда меҳмонга боргандами, бошқа ердами аввалдан ўзини кимлигини айтиб, шунақа чўчқа емаслигини, ароқ ичмаслигини, бошқа нарсалар жоиз эмаслигини маълумот тариқасида одоб билан айтиб қўйса, мезбонлар албатта буни эътиборга олишади. Ана шу маъноларни сўраб суриштириб бемалол айтиб бориши яхши бўлади. Мисол учун ҳозирги кунларда хатто самалётларга учоғларга чипта олаётганида, буюртма бераётганида биз мусулмонча овқат еймиз деган ахборотни бериб қўйиш ҳам жоърий қилинган. Ана шу нарса чипта сотувчилар томонидан белгилаб қўйилади ва ўша кундаги ўша рақамдага учоқда учаётган одамни номи маълум, ҳамма ери маълум у кишига алоҳида таом тайёрлаб тақдим қилинади. Бу ҳозирги вақтда кўпайиб боряпти, ҳамма тушунади, билади, кўп учоғларда биров сўрамаса ҳам, бировни талаби бўлмаса ҳам алоҳида хатлар ёки белиглар қилиб қўйилган. Овқат улашаётган вақтида, биз тайёрлаган таомларга чўчқа аралашмаган деган маълумотни беришади. Баъзи-бир юртларда мусулмонлар учун алоҳида ошхоналар ёки ошхонада бўлимлар қилиб ўша ерга белги қўйиб қўйган. У ерга шундай мусулмонларга харом бўлган таомларни бермаслик ваъдаси бор ва шуни ишонтириш учун алоҳида белги билан алоҳида жойлар қилиб қўйган жойлар ҳам бор. Бошқа холатларда ҳам мўмин-мусулмонлар ўзини ҳам фарзандларини ҳам халқуми булғанмаслиги учун, билиб-билмасдан харом нарсаларни еб қўймаслиги учун барча чораларни кўришлари керак. Унинг учун аввал айтганимиздек маданий тарзида одоб билан сўраб суриштириш, ахборот бериш ва барча қўлидан келган ишларни, чораларни кўришлари лозим\n14:50 / 26.04.2016 1859\nАгар аёл жарроҳлик йўли билан фарзанд кўрган ва бунинг натижасида хайз\n14:51 / 26.04.2016 1956\nАслида закалат Исломда борми?\nСАВОЛ Кўпчилик тезтез бизда рус тилидан олинган ва .закалат, деб аталган нарса ҳақида сўраб туради. Аслида закалат Исломда бормиЖАВОБ Бисмиллаҳир роҳманир давоми...\n2019 20:09 / 27.04.2016\n2588 03:55 / 03.06.2017\nСАВОЛ Ассалому алайкум, Шайх ҳазратлари Менга аввалроқ бир ҳожи ака .пул савдоси,яъни, биз .қора бозор, деб атайдиган, бозорларда миллий сўмимизни хорижий давоми...\n2021 16:33 / 27.04.2016\n2905 21:08 / 24.04.2016


Будильникни кечиктиравериш ушбу жараёнларни кичик парчаларга бўлиб ташлайди. Шундай тарзда организмнинг табиий фаолияти бузилади, натижада инсон асабий бўлиб қолади ва ўзини ҳорғин ҳис этади. Бунинг сабаби эса у яна уйқуга чўмади, организм ўз циклини бошқатдан бошлайди ва уйғонишга тайёргарлик кўриш ўрнига, чуқур уйқу фазасига ўтишга уринади. Будильникнинг навбатдаги қўнғироғи уйқуга кетишни тўхтатади ва бундан кейин инсон ўзини янада толиққанроқ ҳис этади. Шунинг учун олимлар будильникни нисбатан кечроқ вақтга ўрнатишни ва биринчи сафарданоқ туришни маслаҳат беради. Уларнинг фикрича – майда парчаларга бўлинган уйқу фойдадан кўра, кўпроқ зарар келтиради. Ва тонгги уйқуни 10 дақиқалик уч бўлакка бўлгандан кўра, уларни битта 30 дақиқалик узунроғига бирлаштирган маъқул.\nБундан ташқари, олимлар барқарор жадвал ишлаб чиқишни қатъийян тавсия этишади. Айни вақтда уйқуга кетиш ва уйғонишга асосланган ҳафталик етти соатлик уйқу, сизга ҳатто 12 соатлик дам олишга қараганда кўпроқ энергия беради. Фақат ўзимизни енгиб, организмни муайян жадвалга мослаштириш лозим ва шунда организм куч заҳираларини секин – асталик билан янада самаралироқ қайта тиклай бошлайди.\nМунтазам равишда амалга оширилган тонгги ибодат мусулмонларда юрак касалликлари ва атеросклерознинг вужудга келиш хавфини камайтиради, дейилади бошқа илмий тадқиқот маълумотларида.\nИорданиядаги Кардиологлар ассоциацияси тадқиқотлари натижалари, хусусан, бир қанча хатарли юрак – томир касалликлари келиб чиқишининг сабаби сифатида жуда ҳам кўп миқдордаги уйқуни (саккиз соатдан кўп) кўрсатади. Гап шундаки, узоқ муддатли уйқуда юрак уриш тезлиги дақиқасига 50 мартагача тушиб кетади, бу эса, ўз навбатида, қон айланишидаги қийинчиликларга, томирларнинг бекилиб қолиши, юрак мушакларининг заифлашувига олиб келади. Натижада инфаркт ва инсульт хавфи ортади.\nОлимларнинг фикрига кўра, уйқу орасида қисқа муддатли танаффуслар қилиш орқали бунинг олдини олиш мумкин. Тўрт соатлик уйқудан кейин, 15 дақиқага уйғониб, қандайдир ҳаракатларни амалга ошириш мақсадга мувофиқ. Кундалик тонгги ибодатлар айнан мана шуни таъминлайди, деб ҳисоблайди иорданиялик кардиологлар. Шунингдек, ибодатларни уйда эмас, масжидда бажариш маъқулроқдир.\nТадқиқотларнинг тасдиқлашича, тонгги ибодат учун ўз уйқусини бўлувчи мусулмонлар бошқаларига қараганда, юраклари ва томирлари саломатлигини яхшироқ сақлашни уддалашган.\nИсломда беш маҳал намозни адо этишга буюрилган: тонгда, пешинда, қуёш ботишидан сал олдинроқ, қуёш ботгач ва кечқурун.\n« Шифокорлар хатна қилиш билан ОИВ ўртасидаги ғаройиб алоқани топишди\tТадқиқот: мусиқа, жинсий алоқа ва гиёҳванд моддалар мияга бирдай таъсир қилади »


Алмазбек Атамбаев: агар Туркияда менга тегишли бизнесни топсангиз, уни ўзингизга қолдиришингиз мумкин\n22:24 / 24.12.2015\n“Агар дунёдаги исталган разведка Туркияда менга тегишли бизнесни топа олса, уни ўзингизга қолдиришингиз мумкин”, деб айтди Қирғизистон давлат қароргоҳида ҳар йили ўтувчи матбуот-анжуманида мамлакат президенти Алмазбек Атамбаев.\n“Кимдир ҳақида нимадир ёзишганда, мен бунга ишонмайдиган бўлганман, чунки буни ўзимда ҳис қилганман: менинг Туркияда бизнесим борлиги ёзишмоқда, Россия ОАВлари ҳам ёзмоқда”, – деб айтди Атамбаев Туркия президенти ИШИД билан алоқалари борлиги ҳақидаги гапларга изоҳ бериб. – Мен Эрдўған билан Ашхободда гаплашдим, у ИШИД билан ҳеч қандай алоқаси йўқлигига қасам ичди. Мен кимга ва нимага ишонишни ҳам билмай қолдим. Шундай вазият бўладику, етакчилар ҳеч нарсадан бехабар ўтиришади, уларнинг атрофидагилар нималардир қилади. Ҳаттоки Владимир Путин ҳам Эрдўған ҳаттоки бундан бехабар бўлган бўлиши мумкинлигини айтди”.\nАтамбаев Россия томонидан Туркияга нисбатан санкциялар киритмаслик кераклигини таъкидлаб ўтди. “Бу давлатлар ярашиб олиши керак. Улар орасидаги муносабатларнинг кескинлашишидан ким фойда кўради? Ахир, Россия ёки Туркиянинг душманлари оз эмасми?”, деб айтмоқда Атамбаев.\nҚирғизистон президенти унинг сўзларида сиёсий ёки иқтисодий манфаатларни қидирмасликни сўради. “Мен Туркияда мени ҳурмат қиладиган одамларга, Россияда ҳам мени жуда қаттиқ ҳурмат қиладиган одамларга эгаман. Албатта, Россия бизнинг стратегик шеригимиз ва биз бу вазиятда Туркия ҳарбий самолётни уриб туширмаслиги керак эди, деб ҳисоблаймиз, уриб туширдиларми унда Россия томони қўяётган шартлар ҳақида ўйлаб кўриш лозим. Исталган вазиятда, иккала томон ҳам кибрни енгиши керак, чунки кибр бу катта гуноҳ. Барча давлатлар урушмасликка ҳаракат қилсалар ёки урушсалар ҳам фақат ИШИД кабиларга қарши урушсалар яхши бўларди”, деб ўз сўзини якунлади Атамбаев.


Округ ҳудудидаги барча сайлов участкаси давлат рамзлари, замонавий ахборот-коммуникация технологиялари, зарур адабиёт ва қўлланмалар, овоз бериш кабина ҳамда қутилари билан таъминланган. Шунингдек, уларда она ва бола, тиббиёт хоналари ҳам хизмат кўрсатишга шай ҳолга келтирилди.\n— Сайловга тайёргарлик ишлари тасдиқланган режа асосида олиб борилаётир, — дейди 10-Тошкент вилояти округ сайлов комиссияси раиси Х. Ҳамидов. — Комиссия аъзолари ўртасида вазифалар аввалдан тўғри тақсимлаб олингани ишни самарали ташкиллаштириш имконини бераяпти. Сайлов участкаларимиз сайловга ҳозир ва айни кунларда муддатидан олдин овоз бериш жараёни давом этмоқда.\nШуни таъкидлаш жоизки, участка сайлов комиссиялари аъзоларининг ҳуқуқий билимини ошириш, комиссиялар фаолиятини тўғри йўлга қўйишда уч босқичда ташкил қилинган семинар-тренингларнинг аҳамияти катта бўлди. Бу тадбирларда мутахассис ҳамда экспертлар томонидан участка сайлов комиссияларида ҳужжат юритиш, сайлов -участкаларини жиҳозлаш, сайловчилар рўйхатини тузиш ва зарур ҳолларда унга ўзгартишлар киритиш, муддатидан олдин овоз бериш ҳамда сайлов куни овоз беришни ташкил этиш, сайловчилар ўртасида сайлов қонунчилигини тарғиб қилиш сингари муҳим вазифалар бўйича батафсил маълумот берилди.\n“Участка сайлов комиссиялари аъзоларининг ҳуқуқ ва ваколатлари”, “Сайлов жараёнида кузатувчилар институтининг аҳамияти”, “Оммавий ахборот воситаларининг сайлов жараёни ошкоралигини таъминлашдаги роли” каби мавзуларда маърузалар тингланди.\n— Комиссиямиз аъзоларининг аксарияти бу соҳада етарли тажрибага эга, — дейди Янгийўл туманидаги 845-участка сайлов комиссияси раиси М. Фозилова. — Шундай бўлса-да, Марказий сайлов комиссияси томонидан яратилган имкониятдан фойдаланиб, ҳудудий семинарлар орқали барчамиз сайлов қонунчилигига доир билим ва кўникмаларимизни янада мустаҳкамладик. Бу фаолиятимизни тўғри ташкил этишда айни муддао бўлди. Участкамизда эмин-эркин овоз бериш учун барча шарт-шароит ҳамда қулайликлар яратилган. Жисмоний имконияти чекланган сайловчиларнинг бинога кириши ва чиқиши учун алоҳида йўлаклар ҳозирланди. Соғлиғи ёки ёши туфайли сайлов участкасига кела олмайдиган фуқароларимизга овоз беришни уларнинг уйида ташкил этиш учун ҳам тайёргарлик кўрилиб, масъул аъзоларни белгилаб қўйганмиз.\nҚисқача айтганда, юртимизнинг турли ҳудудларида бўлгани каби, Тошкент вилоятида ҳам сайловга пухта ҳозирлик кўрилмоқда. Бу эса мазкур муҳим сиёсий тадбирнинг юксак савияда, демократик тамойилларга мос ҳолда ўтишига хизмат қилиши, шубҳасиз.\nМазкур рукндаги бошқа мақолалар: « Ўзбекистон халқи муҳим сиёсий тадбир арафасида\tФаровонлик йўлидаги муҳим лойиҳа »


28-11-2015 | 16:15\nZAMIN.UZ / Дунё / 28 Ноябр 2015 года315\nМексика жанубидаги Оахака штатида уюшган жиноятчилик қурбони бўлган саккиз нафар эркакнинг жасади топилди. Бу ҳақда штат полициясига таяниб, AFP маълум қилди, дея хабар беради «ТАСС». «Фермерлар жасадларни Косолапа шаҳри атрофидан топиб, бизга хабар берган. Ўлдирилган кишиларнинг қўли боғлиқ бўлган», — дея таъкидлаган полиция вакили. Ҳуқуқ-тартибот идораларининг билдиришича, қотилликка наркомафия гуруҳларидан бири қўл урган. Охака Мексиканинг энг қашшоқ штатларидан бири ҳисобланади. Минтақада АҚШга олиб борадиган қулай савдо йўлларини эгаллашга интиладиган наркокартеллар кураши туфайли зўравонлик авжига чиққан. AFP маълумотига кўра, 2006 йилдан бери Мексикада 100 мингдан зиёд киши наркотрафик билан боғлиқ сабабларга кўра ҳалок бўлган ёки бедарак йўқолган. Манба: Daryo.uz\nЎқишни тавсия қиламиз Барак Обама Колорадодаги отишма юзасидан хабардор қилинди


Хитой компанияси Қирғизистон авиакомпаниясининг улушини харид қилмоқчи\n19:14 / 22.12.2016\nХитойнинг China Southern Airlines компанияси «Эйр Киргизстан» давлат авиакомпаниясининг 49 фоиз акциясини харид қилишни режалаштирмоқда. Бу ҳақда, транспорт ва йўллар вазири Жамшитбек Калилов ҳукумат мажлисида маълум қилган.\nУнинг сўзларига кўра, ҳозирда Қирғизистонда 22та авиакомпания бор. Уларнинг 9таси оператор сертификатига эга, 5таси юк ташиш билан шуғулланади, қолгани йўловчиларга хизмат кўрсатади. Шу билан бирга, юк ташиш билан шуғуллануви 5та компания фаолият кўрсатмаяпти, деб ёзмоқда «24.kg» ахборот агентлиги.\n«Уларнинг сертификат муддати якунланган, шу боис фаолияти тўхтатилган. Улар орасида «Эйр Киргизстан» давлат компанияси ҳам бор. China Southern Airlines авиакомпаниясидан расмий ушбу компаниянинг бир қисмини харид қилиш бўйича расмий мактуб бор», - деган Жамшитбек Калилов.\nҚирғизистон China Southern Airlines Жамшитбек Калилов «Эйр Киргизстан»


Ўзбекистонда коронавирус тарқалишига қарши уйғун ва самарали (...)\nЎзбекистонда коронавирус тарқалишига қарши уйғун ва самарали курашилмоқда – польшалик мутахассис\nВАРШАВА, 15 апрель. /"Дунё" АА/. Ўзбекистоннинг Польшадаги Фавқулодда ва мухтор элчиси Баҳром Бобоев Европадаги таниқли мутахассис кардиолог, профессор Роберт Гил билан онлайн тарзда суҳбатлашди, деб хабар бермоқда "Дунё" АА мухбири.\nМулоқот давомида Ўзбекистон ва Польшада коронавирус тарқалишига қарши кураш, пандемиянинг икки мамлакат ижтимоий-иқтисодий ривожланишига салбий таъсирини камайтириш бўйича амалга оширилаётган чора-тадбирлар ҳақида сўз юритилди.\nОнлайн-суҳбат якунида польшалик мутахассис «Дунё» ахборот агентлиги мухбирига интервью берди.\n– Айтингчи, Польшада коронавирусга қарши курашиш бўйича ишлар қандай олиб борилмоқда?\n– Дунёнинг аксарият давлатларида бўлгани каби Польшада ҳам коронавирус кенг тарқалишининг олдини олиш учун зарур чоралар кўрилаётганига қарамасдан, мамлакатда касалликка чалинганлар сони ортиб бормоқда ва инсонлар вафот этмоқда. Айни пайтда Польшада 7 мингга яқин инсонда коронавирус аниқланган, уларнинг 260 нафардан ортиғи касаллик туфайли ҳаётдан кўз юмди. 2 минг 500 дан ортиқ бемор касалхоналарга ётқизилган, 30 мингдан ортиқ одам кузатувда, 160 мингдан ортиқ киши эса карантинда бўлиб турибди.\nКоронавирус билан касалланганлар мен фаолият юритаётган Варшавадаги Ички ишлар вазирлиги академияси клиникасида ҳам даволанмоқда. Инфекция юқтириш хавфи борлигига қарамасдан, ҳамкасбларимиз билан ўз бурчимизни сидқидилдан бажаряпмиз. Польша Соғлиқни сақлаш вазирлиги маълумотига кўра, мамлакатда коронавируснинг энг юқори даражаси 2020 йилнинг апрель ойи охири ва май ойининг бошларига тўғри келади.\n– Сиз шу йилнинг март ойида Ўзбекистонда бўлиб, CОVID-19 эпидемияси тарқалишининг олдини олиш бўйича кўрилган чоралар билан танишган эдингиз. Мамлакатимизда амалга оширилаётган чора-тадбирлар самарадорлигини қандай баҳолайсиз?\n– Ўзбекистонга сафарим давомида Соғлиқни сақлаш вазирлигида бўлиб ўтган учрашувда қатнашдим. Шунингдек, Республика ихтисослаштирилган кардиология илмий-амалий тиббиёт марказида юрак етишмовчилиги билан боғлиқ жарроҳлик амалиётларини ўтказдик. Қайд этиш жоиз, мамлакатда март ойи бошида CОVID-19 тарқалиши билан боғлиқ эҳтимолий хавфнинг олдини олиш мақсадида алоҳида ҳозирлик кўрилди. Бошқа мамлакатлардаги вазият таҳлил қилиниб, Президент Шавкат Мирзиёев Республика махсус комиссиясига эпидемиологик вазият ҳукм сурган мамлакатлардан қайтиб келган фуқароларни карантинга жойлаштириш бўйича самарали чоралар кўриш ҳақида топшириқ берди. Коронавирус инфекцияси тарқалишининг эҳтимолий башоратлари ишлаб чиқилиб, унга қарши самарали курашиш мақсадида зарур воситалар харид қилиш ва етказиб бериш ҳажмини ошириш чоралар кўрилди.\nМамлакатда пандемиянинг салбий таъсирини юмшатиш учун Президент қарори билан 1 миллиард долларлик маблағга эга Инқирозга қарши кураш жамғармаси ташкил қилинди. Корхона ва ташкилотлар, тадбиркорлар учун турли солиқ ва божхона имтиёзлари жорий этилди. Назаримда, ҳозирги иқтисодий йўқотишлар ўрнини қоплаш учун захиралар яратиш ва макроиқтисодий барқарорликни таъминлаш республика раҳбариятининг асосий мақсадидир.\nТаъкидлаш жоиз, 6 мингга яқин тиббиёт ходимларини коронавирусга қарши курашга жалб қилиш ва уларни моддий рағбатлантириш борасидаги қарор муҳим аҳамиятга эга. Шунингдек, Ўзбекистон Соғлиқни сақлаш вазирлиги томонидан нашр этилган қўлланмада CОVID-19ни бошқариш алгоритми келтирилган бўлиб, унда касалланганлар ва уй шароитида карантинда бўлган шахслар билан алоқада бўлиш усуллари батафсил тавсифланади.\n– Польшада пандемияга қарши курашда олдинги қаторда турган шифокорлардан бирисиз. Ушбу вирусини даволаш бўйича ўзбекистонлик ҳамкасбларингизга қандай тавсия ва таклифлар берган бўлардингиз?\n– Бошқа давлатлар билан солиштирганда Ўзбекистонда касалликка чалиниш даражаси паст. Шу сабабли, мамлакатда эпидемия ривожланишининг олдини олиш учун барча карантин чоралари тўғри амалга оширилган дейиш учун асос бор. Тиббий ходимларнинг хавфсизлиги учун ҳам зарур тадбирлар бажарилган. Яъни махсус ниқоблар, ҳимоя кийимлари ҳамда ташхис учун тест тизимлари билан етарли даражада таъминланган.\nЎзбекистон ҳукумати аллақачон маъмурий ва соғлиқни сақлаш тизими, ижтимоий хавфсизлик мустаҳкамлигини синовдан ўтказаётган CОVID-19га қарши қатъий чораларни кўрмоқда.\nЎз навбатида, Ўзбекистон фуқаролари ҳам мамлакатда жорий этилган карантин талабларини тўғри қабул қилмоқда. Бироқ, вақтинча ўрнатилган тартибни бузишга уринганлар ҳам бор. Улар карантин таътил эмаслигини тушунишлари керак ва ҳозирги вазиятда бу касаллик билан ҳазиллашиш мавриди эмас. Мен Ўзбекистонда карантин режимига риоя қилиш талабларини бузганлик учун жавобгарликни қонунчилик даражасида кучайтирилганини тўлиқ қўллаб-қувватлайман. Яқин келажакда биз бугунги синовли вазиятдан чиқиб кетамиз, деб ишонаман.


SHOU-BIZNES OLAMI - 22 Апреля 2013 - Dom.uCoz.Es\nГлавная » 2013 » Апрель » 22 » SHOU-BIZNES OLAMI\nАВВАЛ ХОНАНДА, КЕЙИН АКТЁР, ЭНДИ МОДЕЛ...\nЭНДИ ТУРМУШ ЎРТОҒИНИНГ КЛИПИДА...ЭРИНИНГ РЕЙТИНГИНИ КЎТАРИШГА УРИНАЁТГАН ХОНАНДА\nГарчи санъатга қўшиқчилик йўналиши билан кириб келган бўлсада, Абдуманнон Раҳимов ҳали ижодига кўп бўлмасдан туриб, кинода ҳам ўзини синаб кўришга ҳаракат қилган эди. Хонандамиздан янгилик олиш учун боғланганимизда у янги бир марканинг юзи сифатида эътироф этилаётган экан. Бу тиш пастасими, соф ювиш воситасими, ёки яна бошқа шу ҳозирча сир бўла қолсин. Тез кунларда хонандамизни экран орқали рекламада кўрганингиздан кейин унинг модел сифатидаги ҳусусиятларига ҳам баҳо берасиз. Ҳосила Раҳимованн укаси Абдуманнон Раҳимов санъатнинг ҳар бир турида ўз қирраларини кашф этишга ҳаракат қиляпти.\nМалоҳатли Севинч Мўминова турмуш ўртоғининг клипида суратга тушмоқда. Эслатиб ўтамиз, хонандамиз авваллари ҳам нафақат ўзининг, балки, касбдошларининг клипларида суратга тушиб, бадиий фильмларларда рол ижро этган эди. У албатта, гонарар учун эди. Лекин энди турмуш ўртоғи Шароф Муқимовнинг клипида ҳам суратга тушиб ўз маҳоратини очиб бера олдимикан? Аниқроқ айтганда, эрининг рейтигини кўтарилишига ҳиссасини қўшаоладими?\nЎзининг маҳзун тароналари билан мухлислар кўнглидан жой олган хонанда Сарвара айни кунда янги қўшиқ устида иш бошлади. Маълумотларга қараганда, қўшиқнинг ҳозирча навбатчи номи "Борайми?” деб номланади. Хонандамиз вилоятлар бўйлаб уюштирилган концерт дастури учун шундай қўшиқ танладими ёки бу қўшиқда бошқа маъно борми? Кўрамиз, агар санъаткоримиз вилоятлар бўйича уюштирилган концерт дастурига айнан шу қўшиқни куйламоқчи бўлса, — Келаверинг, Сарварахон, сизни орзиқиб кутяпмиз...\nРУҲШОНА ЗИЁДА КАБИ КОМПАНИЯ ОБРЎЙИНИ КЎТАРА ОЛАДИМИ?\nХонанда Руҳшона айни кунда "Ёна” деб номланган қўшиғини мухлислар эътиборига ҳавола этди. Қўшиқнинг шеъри ва мусиқаси Жамшид Шодиевга тегишли. Яқинда режиссёр Жасур Шаметов томонидан суратга олинган "Учрашув” фильмида ҳам бош ролларнинг бирини ижро этишга улгурди. Хонанданинг айтишига қараганда, у Ботир Алиев билан биргаликда яна бир янги қўшиқни ижро этиш билан банд бўлаяпти. Кино ва хонандалик йўналишида ўзини қўрқмай синаб кўраётган Руҳшона "Akfa Media” студиясининг нуфузини анча-мунча ошишига ҳисса қўшаяпти, десак хато бўлмайди. Нима ҳам дердик, унинг ижоддаги шижоатига кўз тегмасин.\n"AKFA MEDIA”НИНГ МУТЛАҚО ЯНГИ ЧЕҲРАСИ РУХШОНАГА РАҚОБАТЧИ!?\nУмидадахон "Akfa Media”нинг янги чеҳраси. У яқинда ўзи куйлаган янги қўшиқни клипи билан биргаликда мухлислар эътиборига ҳавола этишга эришди. Қўшиқ "Сендадир кўнглим” деб номланиб, илгари бу қўшиқни устоз санъаткор Саодат Қобулова куйлаган эди. Ўз ижодини миллий йўналишда ва сара мавзулар билан бошлаган хонандани қандай кутиб олишяпти? Агар Умидахон ва Руҳшонанинг ижодини солиштирганда, улар ўртасида рақобат қай даражада? Қай бири истеъдодлироқ?\n"ЧУМЧУҚЛАР”ДАН ҚЎРҚҚАН ХОНАНДА\nХонанда Фирдавс Пазлиддинов айни дамда ўзининг "Ёр юрагимсан”, "Азизам”, "Сенсиз” қўшиқларига клип суратга олиш билан банд бўляпти. Клиплар тайёр бўлганидан сўнг бирин-кетин "Markaz” телеканали орқали мухлисларга тақдим этилади. Яна бир яратилган янги қўшиқнинг номи эса ҳозирча сир тутиляпти. Сабаби, ҳозир қўшиқ ва ғоя ўғрилари кўп бўлганлиги боис Фирдавс Пазлиддинов ҳам бошқа ҳамкасблари қаторида улардан қўрқяпти. Тавба, қўшиқни ҳар бир хонанда ўзгача, ўзича куйлайди-ку?! Ҳар юлдузнинг ўз шинавандаси бор, ахир. Зеро, "Чумчуқдан қўрққан тариқ экмайди” деган гап ҳам бекорга айтилмаган...\nФарруҳ Комиловнинг грузинча, шунингдек, номи ҳам "Грузинча” бўлган қўшиғи ҳақида маълумот берган эдик. Бу гал хонанда тожикча йўналишида ҳам куйлаб ўзини синаб кўришга жазм этди. Клипни режиссёр ва клипмейкер Ёдгор Носировга олдиришни режалаштираётган хонанда қўшиғининг шеъри ва мусиқаси ҳали тўлиқ ҳолда битмаган. Шунингдек, қўшиқ номи ҳам сир.\nСАМАНДАР НЕГА АМЕРИКАГА БУ ҚАДАР СЕРҚАТНОВ?\nСамандар Ҳамроқулов бир ойдан бери талабалар билан ижодий учрашув ўтказиб келаётганди. Ижодий учрашувда ўзи бош ролда суратга тушган "Арзанда” фильмини тақдим этиб, хонанда Самарқанд шаҳри, Каттақўрғон туманида бўлиб ўтадиган битирув оқшомида ҳам ўз концерт дастурини тақдим этди. "Арзанда” учун атай куйланган Ягона билан биргаликдаги дуэти эса айни кунларда радиоканаллари орқали жаранг сочмоқда. Жумладан, "Чойимнинг шакари” қўшиғи мухлислар томонидан илиқ кутиб олинганидан сўнг эндиликда хонанда миллий-фольклор йўналишида ҳам куйлаш ҳақида бош қотирадиган бўлди. Хонанда админстраторининг айтишига қараганда, Самандар Ҳамроқулов июнь ойида ижодий гуруҳ билан биргаликда яна Америкага отланармиш...\nБУ - АЛАМ ҚИЛСИН ДЕГАНИ…МИ?\nХонанда ва суҳандон Шуҳрат Қаюмов ҳозирда иккита янги қўшиқлари устида иш олиб боряпти. Қўшиқларнинг номи ҳам, ғояси ҳам ҳозирча сир. Тавба, хонандаларимиз ёппасига сирлилик йўлига ўтиб олишгани боис тез кунда улар ҳақида умуман шоу хабарлари ёритилмаса керак. Шу кунларда ўзининг янги мусиқий альбомини тақдим этмоқчи бўлаётган хонанда мухлислар талабига биноан куз ойларида "Истиқлол” саройида концерт бериш ҳақида ҳам режалаштиряпти. Хонанда альбомидан йигирмага яқин янги қўшиқлар ўрин олган бўлиб, уларнинг асосий қисми аёллар ва оналарга бағишланади. Эшитишимизча, "Соғинч” қўшиғига суратга олинган клип айни дамда Самарқанд телеканали орқали мухлисларга тақдим этилаётган экан. Бу бошқа мухлисларга алам қилсин дегани шекилли?\nКатегория: ШОУ-Бизнес | Просмотров: 381 | Добавил: gonch | Теги: SHOU-BIZNES, olami | Рейтинг: 0.0/0


16 июн 2021, Тошкент вақти: 06:53\nСамарқанд вилояти Каттақўрғон туманидаги 93-мактабнинг 7- синф ўқувчиси ўз жонига қасд қилди. Озодлик манбалари иддаосига кўра, мактаб директори қизнинг телефонидан беҳаё расмларни топиб олиб, уни синфдошлари орасида масхара қилган ва уятга қолган қиз уйида ўзини осган. Аммо расмийлар бу иддаони инкор қиляпти.\nКаттақўрғон туманининг Қипчоқравот қишлоғида жойлашган 93-умумтаълим мактабининг 7-синф ўқувчиси (маълум сабабларга кўра ўқувчининг исм-фамилиясини ошкор қилмаймиз – таҳририят) апрель ойи охирида мактабдан келибоқ, уйида ўз жонига қасд қилган.\nБу ҳақда Озодликка хабар берган қипчоқравотлик манбанинг ўқувчи қиз синфдошлари гапига таяниб айтишича, воқеа мактаб директори ўқувчилар олдида қизни шарманда қилганидан сўнг рўй берган:\n“Мактаб директори ҳамма ўқувчиларнинг телефонларини йиғиштириб олиб, ичини титкилаган. Бу қизнинг телефонидан беҳаё суратлар чиққан. Директор ўқувчи қизни ҳаммани олдида шарманда қилиб, уришган. Шундан сўнг қиз уйига бориб ўзини осиб қўйган”, дейди манба.\nУнинг айтишича, ўқувчи қиз мактабдан кела солиб, молхона айвонининг тўсинига ўзини осган:\n“Ҳозир ўқувчи қизнинг отаси дарғазаб бўлиб юрибди. Қизимни шу ишга мажбур қилган ўқитувчи жавобгарликка тортилмагунча тинчимайман, деяпти”, деди манба.\nОзодлик 93-умумтаълим мактабининг директори Валижон Насимов билан боғлана олмади. Каттақўрғон тумани халқ таълими бўлими мудирининг ўринбосари Фарида, деб тақдим қилинган шахс эса Озодлик саволларига жавоб беришдан бош тортди.\nТуман халқ таълими бўлимида ишлайдиган бошқа бир мулозимнинг микрофонсиз суҳбатда иддао қилишича, бу ишни расмийлар бости-бости қилмоқчи:\n“Тўғри, аввал ўқитувчиси масхара қилгани учун қиз ўзини осиб қўйган, деган гап чиқди. Энди эса, пластинкани бошқа томонга айлантиришяпти. Бу қизнинг авлодида ўзи шунақа руҳий хасталар бўлган, унинг яқин қариндошлари ҳам ўз жонига қасд қилмоқчи бўлган, деган гапларни айтишяпти. Прокуратура тергов олиб бормоқда, адолат қарор топади деган умиддамиз”, деди мулозим.\nБундан бир ой муқаддам, 11 апрель куни Жиззах шаҳридаги 5-умумтаълим мактабининг еттинчи синф ўқувчиси ҳам, Озодлик манбаларига кўра, мактабда ўқитувчиси томонидан таҳқирлангандан сўнг ўзини осган эди. Ўқувчининг дарс вақтида кўнгли айниб қайт қилиб юборгани, ўқитувчи эса унинг бу ҳолатини хомиладорликка йўйиб қизни уялтиргани фожега сабаб бўлгани иддао қилинган эди.\nҚорақалпоғистоннинг Хўжайли туманида эса пахта теримига сафарбар этилган Тахиатош касб-ҳунар политехника коллежининг учинчи курс ўқувчиси, 18 ёшли Мажид Ўтеганов ўтган йилнинг 28 сентябрь куни ўзини осган эди.


ЎзА - Ўзбекистон-Тожикистон: абадий дўстлик ва яхши қўшничилик сари\n17.08.2018 10:55 Чоп этиш версияси\nЎзбекистон-Тожикистон: абадий дўстлик ва яхши қўшничилик сари\nОлий Мажлиснинг Тожикистон парламенти билан\nҳамкорлик қилиш бўйича гуруҳи аъзоси\nЎзбекистон ва Тожикистон Марказий Осиёдаги бир-бирига чамбарчас боғланган мамлакатлар ҳисобланади. Ўзбек ва тожик халқлари бир-бирига жуда яқин бўлиб, тўй-маросимлари, урф-одатлари, ҳатто либослари, таомлари, куй-қўшиқ ва рақслари ўхшаш. Икки халқ азалдан бир дарёдан сув ичган, қариндошлик, қуда-андачилик ришталари билан мустаҳкам боғланган. Шу боис, уларни “икки тилда гаплашувчи бир халқ”, ҳам дейишади.\nБироқ ўтган йигирма йилдан кўпроқ вақт давомида Ўзбекистон ва Тожикистон аҳолиси бир-биридан айри ҳолда яшади. Бундан албатта оддий халқ, оддий инсонлар азият чекдилар. Шу вақт давомида чегаранинг ҳар икки томонида кўплаб оилалар, қариндош-уруғлар бир-бирларидан хабар ололмадилар, борди-келди алоқалар деярли узилди, икки мамлакат ўртасида муносабатларда талайгина муаммолар тўпланиб қолди.\nБундан бир ярим йил олдин Ўзбекистон Республикаси Президенти Шавкат Мирзиёев ўз нутқларининг бирида ушбу муаммолар ҳақида тўхталиб, “20 йиллик қалин муз эритилиши керак. Шундан сўнг конструктив қўшничилик муносабатларини тикласа бўлади. Бу осон иш эмас, бунинг учун муайян вақт талаб этилади", деб бежиз таъкидламаган эди.\nЎтган қисқа давр – бир ярим йил ичида ўзбек-тожик муносабатларини мустаҳкамлаш сари муҳим қадамлар қўйилди. Ўзаро муносабатларда мисли кўрилмаган ижобий ўзгаришлар содир бўлди. Яхши қўшничилик ришталари анча мустаҳкамланди, ўртада конструктив ҳамкорлик муҳити юзага келди. Ўзбекистон раҳбарининг 2018 йил 9-10 март кунлари Тожикистонга амалга оширган ташрифи билан икки томонлама алоқалардаги янги саҳифа очилди. Мамлакатимиз раҳбарининг оқилона сиёсати туфайли икки мамлакат ўртасидаги гина-кудуратлар унутилиб, мавжуд муаммоларни биргаликда ҳал қилиш йўлида жадал ҳаракат бошланди.\nИкки мамлакат ўзаро муносабатларида кузатилаётган ушбу ижобий ўзгаришлардан биринчи навбатда, оддий одамлар манфаат кўрмоқдалар. Айниқса, Ўзбекистон ва Тожикистон чегарасидаги бир қатор назорат постларининг қайта очилганлиги ўзбек ва тожик жамоатчилиги, хусусан, чегара олди ҳудудда истиқомат қилувчи аҳоли томонидан катта хурсандчилик билан кутиб олинди. Бундан ташқари, икки давлат ўртасидаги темир йўл ва авиақатновнинг тикланиши ҳам одамлар ҳаётига ижобий таъсир кўрсатмоқда.\nБир сўз билан айтганда, Президентимизнинг мазкур тарихий ташрифи Ўзбекистон-Тожикистон ҳамкорлигини сифат жиҳатдан янги босқичга олиб чиқди. Томонлар энг мураккаб масалаларни ҳам ўзаро ишонч ва ҳурмат асосида, ҳар икки мамлакатнинг манфаатларини бирдек ҳисобга олган ҳолда ҳал қилиш мумкинлигини амалда исботлаб бердилар.\nПрезидентимизнинг мазкур ташрифига жавобан жорий йилнинг 17-18 август кунлари Тожикистон Республикаси Президенти Эмомали Раҳмон давлат ташрифи билан Ўзбекистонга келиши кутилмоқда. Ушбу олий даражадаги ташрифга ҳозирги кунда ҳам Ўзбекистонда, ҳам Тожикистонда пухта тайёргарлик кўрилмоқда.\nЎзбекистон ва Тожикистон Президентларининг бўлиб ўтиши кутилаётган учрашуви давлатлараро алоқаларни янги стратегик даражага олиб чиқиши ва ўзаро манфаатли ҳамкорликни янада ривожлантириш учун янги истиқболларни очиб бериши шубҳасиздир. Ташриф давомида икки мамлакат ўртасидаги сиёсий, савдо-иқтисодий, транспорт-коммуникация, туризм, маданий-гуманитар соҳалардаги ва ҳудудлараро ҳамкорликни ривожлантириш масалалари муҳокама қилинади, томонларни қизиқтирган минтақавий ва халқаро муаммолар юзасидан фикр алмашилади; савдо-иқтисодий, транспорт-коммуникациявий, маданий-гуманитар ва бошқа соҳаларда ҳамкорлик қилиш бўйича 20 дан ортиқ ҳужжатлар имзоланади.\nТашриф доирасида Тошкент шаҳридаги “Ўзэкспомарказ”да Тожикистон маҳсулотлари кўргазмаси очилади. Бундан ташқари, Президент Э.Раҳмоннинг пойтахтимиздаги “Артел” заводига ҳам ташриф буюриши кўзда тутилган.


«LEMKEN GmbH & Co. KG» | Ўзбекистоннинг инвестиция портали\nГлавнаяИнвестор учун«LEMKEN GmbH & Co. KG»\nLEMKEN оилавий корхонаси – профессионал ўсимликшунослик бўйича махсус буюмларни етказиб берувчи халқаро даражадаги етакчи корхоналардан биридир. Корхона маҳсулотлари ассортименти ерга ишлов бериш, ўсимликларни экиш ва ҳимоя қилиш учун мўлжалланган юқори сифатли хилма-хил техникаларни ўз ичига олади.\nLEMKEN корхонасининг фаолияти инновацион ечимларни ишлаб чиқишга тўла қаратилган. Бугунги кунда қишлоқ хўжалиги машинасозлиги соҳаси Ўзбекистон-Германия инвестициявий ҳамкорлигининг муҳим таркибий қисмларидан биридир. Ўзбекистонда Германиянинг бир қатор етакчи компаниялари иштирокида ишлаб чиқариш корхоналарининг ташкил этилгани бунинг яққол далилидир.\nХусусан, «Chirchiqqishloqmash» ОАЖ ва «LEMKEN GmbH & Co. KG» компанияси (ГФР) ўртасида имзоланган битимга мувофиқ, 2011 йил декабрда ташкил этилган СП ООО «LEMKEN Chirchiq» МЧЖ ҚК улардан биридир.\n2012 йил февралда ишга туширилган қўшма корхонада «LEMKEN» белгиси остида замонавий қишлоқ хўжалиги техникалари ишлаб чиқариш йўлга қўйилган.\nБугунги кунда «LEMKEN Chirchiq» МЖЧ қўшма корхонасида EurOpal 73+1 N100, EurOpal 74+1 N100 ва VariOpal 95+1 N100 айланмали плуглар, Zirkon 8/250 ротацияли бороналар, VarioPack 110 WDP 70 тупроқ зичлагичлар ва Saphir 7/300-DS механик сеялкалар ишлаб чиқарилмоқда. Айни пайтда корхонада ишлаб чиқарилаётган маҳсулот номенклатураси ва ҳажмини кенгаштириш ишлари амалга оширилмоқда.\nШунингдек, листли, трубали, айланмали, штампли, йиғиш-пайвандлаш ва қуйиш деталларини ишлаб чиқариш ўзлаштирилди. Бу борада «Электроаппарат-Электрощит» ОАЖ ХК, «Қуюв механика заводи» шуъба корхонаси, «Инструмент» МЧЖ, «Art Mechanic» ХК, «Imex Group» МЧЖ, «Ivna Service» МЧЖ ва «Rim Coloss» МЧЖ, ҳамда ОАО «Сувсаноатмаш» ОАЖ ва «Агрегат заводи» ОАЖ билан самарали ҳамкорлик алоқалари ўратилган.\nТаъкидлаш керакки, қишлоқ хўжалиги Ўзбекистон иқтисодиётининг етакчи тармоқларидан ҳисобланади ва ижтимоий-иқтисодий барқарорликни таъминлашда муҳим роль ўйнайди. Ўз навбатида, замонавий қишлоқ хўжалиги техникаси паркига эга бўлмай туриб, мазкур тармоқни ривожлантириш мумкин эмас. Шу боис, Ўзбекистонда қишлоқ хўжалиги маҳсулотларини ишлаб чиқариш муҳим аҳамиятга эга. Зеро, мамлакатимизда бу борада зарур ресурслар ҳамда муҳандис мутахассислар мавжуд. Умуман олганда, Ўзбекистон қишлоқ хўжалиги техникаси бозори истиқболли саналади.


Вашингтон Теҳроннинг намойишлар сабаб мамлакатда Интернетни ўчириб қўйганини қоралади » Ўзбекистон янгиликлари – Zamin.uz\n, 24 2020, 10:21\n18 ноя, 10:12 962 Дунё\nВашингтон Эрон ҳукуматининг мамлакатда бошланган норозиликлар туфайли Интернетни ўчириб қўйгани учун кескин қоралади ва намойишчилар томонида эканлигини маълум қилди. Бу ҳақда АҚШ давлат департаменти расмий вакили Морган Ортегусга таяниб «ТАСС» хабар берган.\n«АҚШ мамлакатдаги коррупциялашган бошқарув тизимининг адолатсизликларига қарши курашаётган жафокаш Эрон халқини қўллаб-қувватлайди. Биз Теҳроннинг Интернетни ўчириб қўйиб халқ намойишларини бостиришга қаратилган ушбу уринишини қоралаймиз», — деб ёзган Ортегус Twitter’даги саҳифасида.\nАҚШ давлат котиби Майкл Помпео ҳам Эронда норозилик билдираётган оломонни Twitter’даги аккаунти орқали қўллаб қувватлаган.\n«АҚШ сизлар билан бирга», — деб ёзган Помпео.\nAl-Arabiya телеканали ва бошқа ОАВ хабарларига кўра, Эронда бензин нархининг кескин ошгани туфайли бошланган норозилик намойишлари оқибатида 16 ноябрь оқшомида ҳукумат томонидан Интернет хизматлар бутунлай ўчириб қўйилган.\nТеҳроннинг 22 та туманида ҳам Интернетга кириб бўлмаяпти, лекин бошқа ҳудудлардан фарқли равишда Мобил ва стационар телефон алоқаси узилишларсиз ишламоқда.\nЭронда 15 ноябрь куни бензин нархини уч баравар, яъни 1 литр учун 30 минг риалгача (0,2 АҚШ доллари) миқдорида ошириш ҳақидаги фармойиш эълон қилинган.\nЭрон ўз нефтини исталган харидорга сотишини маълум қилди 01 сен, 06:35\nАҚШ давлат котиби Эронга қўйишмаганидан шикоят қилди 30 июл, 10:03\nТрамп Эрондаги намойишларни қўллашда давом этмоқда 02 янв, 21:12\n«Эронда ўзгаришлар даври келди!» 01 янв, 21:29


«Усмонлилар тарсакисини емаганлар» – Эрдўған – КУН УЗ\nГлавная / Жаҳон / «Усмонлилар тарсакисини емаганлар» – Эрдўған\n«Усмонлилар тарсакисини емаганлар» – Эрдўған\nAnvar 14.02.2018\tЖаҳон Comments Off on «Усмонлилар тарсакисини емаганлар» – Эрдўған 44 Показы\nВашингтон яқинда «усмонлилар тарсакисини» кўриши мумкин, дея айтиб ўтди Туркия президенти Ражаб Тоййиб Эрдўған. Унинг қўшимча қилишича, НАТОнинг барча аъзолари АҚШга тенгдир. Бу ҳақда RT хабар қилган.\nТуркия етакчиси Анқарада Адолат ва тараққиёт ҳукмрон партияси олдида чиқиш қилиб, шундай баёнот берди. Шу тариқа, у ИШИД билан кураш бўйича коалицияга раҳбарлик қилувчи генерал-лейтенант Пол Фанкнинг сўзларига изоҳ берди. Генерал Туркия Суриядаги Манбижга зарба бериладиган бўлса, қатъий жавоб олиши ҳақида айтиб ўтганди.\n«Қатъий жавоб ҳақида гапираётганлар ҳеч қачон «усмонлилар тарсакисини» емаган», – дея айтиб ўтди Эрдўған.\nБундай ибора остида яничарилар (18-асрда Туркияда: пиёда аскарлар) томонидан очиқ кафт билан берилувчи ва кўп ҳолатларда рақибни нокаутга тушириб қўядиган ёки ҳаттоки унинг ўлимига сабаб бўладиган зарба тушунилади.\nАҚШ Ражаб Тоййиб Эрдўған\t2018-02-14\nTags АҚШ Ражаб Тоййиб Эрдўған\nПред. Март ойида Тошкентга Антониу Гутерришнинг келиши кутилмоқда\nСледующая Мазлумга ўхшаган золим\nВашингтонда анчадан бери аксилхитой кайфияти қора булут сингари изғиб юрибди. 21-асрнинг бу икки йирик державаси …


Яхши футболчиларсиз “тики-така” ҳақида гап-сўз бўлиши мумкин эмас – Куман | Qalampir.uz\nЯхши футболчиларсиз “тики-така” ҳақида гап-сўз бўлиши мумкин эмас – Куман\nСпорт\t21 Сентябрь 18:17 1824\n“Барселона”нинг ўйин услуби ўзгаряпти ва анъанавий “тики-така” учун ижрочилар етарли эмас. Клуб бош мураббий Рональд Куман “Гранада”га қарши ўйиндан кейин шундай фикр билдирди.\n“Жамоа таркибини кўриб чиқишда нималарга эътибор бериш кераклигини яхши биламан. Майдон марказида бўшлиқ ва якка курашларда ғалаба қозонадиган ёки юқори тезликда ўйнайдиган футболчилар бўлмаса, “тики-така” ўйнаш ҳақида гап-сўз бўлиши мумкин эмас. Бу ҳақда бошқа нарса демайман, чунки ҳеч ким билан баҳслашишга вақтим йўқ”, дейди Куман.\n“Барселона” ва “Гранада” ўртасидаги учрашув 1:1 ҳисобида якунланди. Рақибларидан битта кам ўйин ўтказган “кўк-анорранглилар” 4 ўйиндан сўнг, 8 очко тўплаган ҳолда мусобақа жадвалининг 7-поғонасини эгаллаб турибди. “Гранада” 17-ўринда бормоқда ва жамоа ҳисобида 2 очко мавжуд.\nАввалроқ, “Барселона” президенти Жоан Лапорта бош мураббий Рональд Куманни истеъфога чиқармоқчилиги ҳақида хабар берган эдик. Лапорта жамоага “Ювентус” собиқ устози Андреа Пирлони бош мураббий этиб тайинлашни мақсад қилган.\nЭслатиб ўтамиз, аслида “тики-така” анъанавий фикрлаш тарзидан воз кечиб, майдон бўйлаб ҳаракатланишни ўз ичига оладиган услуб ҳисобланади. Қисқа пас ва тўпнинг майдоннинг турли соҳаларида ҳаракатланишига, шунингдек, доимо тўпга эгалик қилишга асосланган испан футбол тактикасидир. “Барселона”да шунга ўхшаш услуб Пеп Гвардиола бошчилигида ишлаб чиқилган. Унинг илдизлари 1990 йилларнинг бошларида Йохан Кройф томонидан “Барселона”га жорий этган ўйин услубига бориб тақалади.\nБарселона Ла Лига Рональд Куман Жоан Лапорта\n26 Октябрь 19:34 29768\n28 Октябрь 19:02 24371\n28 Октябрь 13:39 22406\n28 Октябрь 08:42 21015\n27 Октябрь 22:29 20386